title: Thriller 25

text: 1. "The Girl Is Mine"


title: Thriller 25

text: 2. "Can't Get Outta the Rain"


title: Thriller 25

text: CD 2


title: Thriller 25

text: 1. "Billie Jean"


title: Thriller 25

text: 2. "It's the Falling in Love"


title: Thriller 25

text: CD 3


title: Thriller 25

text: 1. "Beat It"


title: Thriller 25

text: 2. "Get on the Floor"


title: Thriller 25

text: CD 4


title: Thriller 25

text: 1. "Wanna Be Startin' Somethin'"


title: Thriller 25

text: 2. "Wanna Be Startin' Somethin'" (Instrumental)


title: Thriller 25

text: CD 5


title: Thriller 25

text: 1. "Human Nature"


title: Thriller 25

text: 2. "Baby Be Mine"


title: Thriller 25

text: CD 6


title: Thriller 25

text: 1. "P.Y.T. (Pretty Young Thing)"


title: Thriller 25

text: 2. "Working Day and Night" (Live recording, from the 1981 album The Jacksons: Live)


title: Thriller 25

text: CD 7


title: Thriller 25

text: 1. "Thriller"


title: Thriller 25

text: 2. "Things I Do for You" (Live recording, from the 1981 album The Jacksons: Live)


title: Erika Toda

text: Erika Toda ( s. 17. elokuuta 1988) on japanilainen näyttelijä. Hän on esiintynyt pienissä rooleissa suosituissa japanilaisissa televisiodraamoissa, kuten Nobuta o Produce, Engine ja Gal Circle. Hän myös esiintyi Liar Game televisiodraaman pääosassa. Todan kansainvälisesti tunnetuin rooli on kuitenkin suositusta mangasarjasta tehdyssä elokuvassa, , jossa hän esittää Misa Amanea.


Päivä ja yö – Kootut levytykset 1983–1985 on suomalaisen viihdelaulaja Sonja Lumpeen kokoelmalevy. Sen julkaisi Rocket Records 5. elokuuta 2009. Äänite sisältää artistin kaikki omalla nimellään tekemät levytykset vuosilta 1983–1985.


title: J. Michael Straczynski

text:
Joseph Michael Straczynski (tunnetaan myös lyhenteellä JMS, s. 17. heinäkuuta 1954 Paterson, New Jersey) on yhdysvaltalainen käsikirjoittaja ja televisiotuottaja. Straczynski tunnetaan erityisesti televisiosarja "Babylon 5":n ja sen spinoffin "Crusaden" luojana. "Babylon 5:n" 110 jaksosta 92 on hänen käsikirjoittamaansa.
Toinen hänen luomansa sarja on "Jeremiah", jota tuotettiin kaksi kautta vuosina 2002–2004. Hermann Huppenin sarjakuvaan perustuvan sarjan pääosassa oli Luke Perry.


title: J. Michael Straczynski

text: Ensimmäinen valkokangaselokuva, johon Straczynski laati käsikirjoituksen, oli Clint Eastwoodin ohjaama "Changeling – vaihdokas". Kyseisestä käsikirjoituksesta hän oli ehdolla BAFTA-palkinnon saajaksi.


title: J. Michael Straczynski

text: Kirjoittajauransa alkuvuosina Straczynski työskenteli toimittajana ja tutkivana journalistina ennen siirtymistään fiktion pariin 1983. Hän on myös laatinut käsikirjoituksia lukuisiin supersankarisarjakuviin. Näihin lukeutuvat muun muassa Thor, Supreme Power, Tohtori Outo, Ihmeneloset ja Hämähäkkimies. Lisäksi Straczynski on kirjoittanut käsikirjoittamista käsittelevän tietoteoksen "The Complete Book of Scriptwriting". Vuonna 1992 Kitt Peakin observatoriossa löydytylle asteroidille annettiin hänen kunniakseen ja etenkin hänen "Babylon 5":n parissa tekemänsä työn perusteella nimi 8379 Straczynski.


title: Lenne and The Lee Kings

text: Lenne and The Lee Kings oli vuosina 1964–1967 toiminut ruotsalainen popyhtye.


title: Lenne and The Lee Kings

text: Yhtyeen perustaja Lenne Broberg aloitti 1960-luvun alussa The Falcons -nimisessä yhtyeessä, josta seurasi The Adventurers. Lennen jouduttua armeijaan Jan Rohde otti hänen paikkansa, ja näin muodostui Suomessakin suosittu Jan Rohde and The Adventurers. Lennen vapauduttua armeijasta lokakuussa 1964 syntyi The Lee Kings jonka muodostivat Lenne Broberg (laulu), Bengt Dalén (soolokitara), Bjärne Möller (komppikitara), Bo Rosendahl (basso) ja Thomas Strandberg (rummut). Rosendahlin ja Strandbergin korvasivat pian Olle Nordström ja Lasse Sandgren. Tällä kokoonpanolla tehtiin "Stop the Music" joka menestyi loistavasti Ruotsissa ja Suomessa.


title: Lenne and The Lee Kings

text: Yhtye esiintyi kesällä 1965 ahkerasti Suomessa, jossa "Stop the Music" pysyi myyntilistan kärjessä elokuusta marraskuuhun. Tämän jälkeen yhtyeen levyt eivät enää Suomessa menestyneet, mutta Ruotsin listoille nousivat "Que sera sera", "L.O.D. (Love on Delivery)" ja "I Can’t Go On Living Baby Without You". Nordström ja Sandgren jättivät yhtyeen, ja heidän tilalleen tulivat englantilaiset muusikot Mike Watson ja Tony Walter. Loppuaikoina yhtyeessä ehtivät soittaa kitaristi Johnny Lund ja rumpali Stefan Möller.


title: Lenne and The Lee Kings

text: Yhtyeen hajottua Lenne Broberg siirtyi soolouralle, ja vuonna 1968 syntyi Ruotsin listoille noussut "Mälaro kyrka" josta Eero Raittinen teki suomenkielisen version "Vanha holvikirkko".


title: Ola and the Janglers

text: Ola and The Janglers oli vuosina 1962–1971 toiminut ruotsalainen popyhtye. Yhtyeen perustivat Ola Håkansson (laulu), Christer Idering (kitara), Lennart Wallin (basso), Johannes Olsson (kosketinsoittimet) ja Leif Johansson (rummut). Pian Wallin erosi ja hänet korvasi Åke Eldsäter jonka kanssa tehtiin yhtyeen ensimmäinen single "Little girl" joka oli Ideringin käsialaa. Vuoden kuluttua Idering jätti yhtyeen ja hänen tilalleen saapui Claes af Geijerstam jonka kanssa yhtye menestyi covereilla. Yhtyeen lainahittejä olivat mm. "She’s not there", "No no no", "Surprise surprise", "Love was on your mind", "Poetry in motion", "Alex is the man", "Strolling along", "Runaway" ja Chris Montezin "Let’s dance".


title: Tages

text: Tages oli vuosina 1963 – 1968 toiminut ruotsalainen popyhtye. Yhtyeen tarina alkoi Göteborgista jossa Tommy Blom (akustinen kitara ja laulu), Anders Töpel (soolokitara ja laulu), Danne Larsson (komppikitara ja laulu), Göran Lagerberg (basso ja laulu) ja Freddie Skantze (rummut) alkoivat soittaa yhdessä. Seuraavana vuonna ilmestyi Blomin tekemä single "Sleep little girl" joka avasi yhtyeelle portit suosioon. Tätä seurasivat hitit "I should be glad", "So many girls", "In my dreams" ja "Miss McBaren". Yhtye nautti myös sangen mukavasta suosiosta Suomessa jossa kävi usein esiintymässä. Skantze jätti yhtyeen vuonna 1966 ja hänen tilalleen saatiin vuodeksi Tommy Tausis niminen kaveri jonka korvasi loppuajoiksi Lasse Svensson sillä yhtyeen tyyli muuttui psykedeeliseksi. Yhtye hajosi vuonna 1968 jota seurasi lyhytaikainen Blond.


title: Shanes

text: Shanes oli vuosina 1963–1969 toiminut ruotsalainen popyhtye, se oli kotoisin Kiirunasta. Yhtyeen perustivat Staffan Berggren (soolokitara ja laulu), Tommy Wåhlberg (komppikitara ja laulu), Svante Elfgren (basso) ja Tor-Erik Rautio (rummut). Muutaman vuoden kuluttua Berggren jätti yhtyeen ja tilalle tulivat Lennart Grahn (huuliharppu ja laulu) sekä Kit Sundqvist (kosketinsoittimet). Yhtyeen hittejä olivat muun muassa ”Let me show you who I am” (1964), ”Blue feeling” (1966), ”Save the last dance for me” (1967) ja ”Cara mia” (1968).


title: Shanes

text: Yhtyeen perustaja Staffan Berggren kuoli vuonna 2017.


title: Tommy Edwards

text: Tommy Edwards (17. helmikuuta 1922 Richmond, Virginia – 22. lokakuuta 1969 Henricon piirikunta, Virginia) oli yhdysvaltalainen iskelmälaulaja. Hänen suurimmat hittinsä olivat ”It’s All in the Game”, ”Love Is All We Need”, ”Please Mr. Sun”, ”My Melancholy Baby” ja ”The Morning Side of the Mountain”. Edwards kuoli aivoaneurysmaan ollessaan neljäkymmentäseitsemänvuotias.


title: Thomas Randolph (runoilija)

text: Thomas Randolph (15. kesäkuuta 1605 Newnham-cum-Badby, Northamptonshire, Englanti - maaliskuussa 1635 Blatherwycke, Northamptonshire) oli englantilainen runoilija ja näytelmäkirjailija.


title: Thomas Randolph (runoilija)

text: Randolph opiskeli Westminsterissä ja Trinity Collegessa Cambridgessa. Hän suoritti Bachelor of Arts -tutkinnon 1627/28 ja Master of Arts -tutkinnon 1631. Hän muutti seuraavana vuonna Lontooseen, jossa osoitti pian lahjoja komedian kirjoittajana ja hänestä tuli ankarana kriitikkona tunnetun Ben Jonsonin suojatti. Randolph omisti Jonsonille kolme runoaan. Myöhemmin Randolph asui isänsä kanssa Little Houghtonissa Northamptonshiressa jonkin aikaa. Hän kuoli ennen kolmattakymmentä ikävuottaan vieraillessaan William Staffordin luona Blatherwyckessa. Hänet haudattiin Blatherwycken kirkkoon 17. maaliskuuta 1635 ja hänen muistosanansa kirjoitti Peter Hausted.


title: Thomas Randolph (runoilija)

text: Thomas Randolph oli William Randolphin setä. Veljenpojasta tuli merkittävä kolonialisti brittiläisessä Virginiassa 1600-luvun lopulla.


title: Kate & Allie

text: Kate & Allie on yhdysvaltalainen tilannekomediasarja, jota esitettiin Yhdysvalloissa 13. maaliskuuta 1984 – 22. toukokuuta 1989. CBS-kanava lähetti "Kate & Allien" ensi alkuun täytesarjana ja oli tilannut aluksi vain kuusi jaksoa, mutta sekä kriitikkojen että katsojien myönteinen vastaanotto (ensimmäinen jakso oli sen viikon 4. katsotuin TV-sarjan jakso) vakuuttivat CBS:n tilaamaan kokonaisen kauden syksyllä 1984 alkavaan esityskauteen. Sarjan tekijä on Sherry Coben.


title: Kate & Allie

text: Sarjan pääosissa ovat Susan Saint James vapaamielisenä Kate McArdlenä ja Jane Curtin perinteellisempänä lapsuudenystävänään Allie Lowellina. Alkuasetelma: ystävykset päättävät muuttaa yhteen asumaan New York Cityn Greenwich Villageen kummankin avioeron jälkeen ja kasvattaa perheensä yhdessä.


title: Kate & Allie

text:
Sarjan muissa osissa olivat Ari Meyers Katen Emma-tyttärenä sekä Frederick Koehler ja Allison Smith Allien Chip- ja Jennie-lapsina.
Sekä Kate että Allie tapailivat miehiä säännöllisesti, mutta heidät kuvattiin vahvoina ja itsenäisinä naisina, mikä tuohon aikaan oli vielä varsin uutta amerikkalaisessa televisiossa. Toisin kuin menestyksekkäät uranaiset aikaisemmissa TV-sarjoissa Kate ja Allie osasivat pelata miesten peliä seurusteluviidakossa mutta eivät kuitenkaan olleet avioliittoa vastaan, jos vain sopiva kumppani sattuisi löytymään.


title: Kate & Allie

text: Kate & Allie oli Yhdysvalloissa yksi kaikkein suosituimmista sarjoista 1980-luvulla – niin katsojien kuin kriitikoidenkin silmissä. Viimeistä kautta lukuun ottamatta se oli jatkuvasti TOP 20 -listalla. Curtin voitti kaksi Emmy-palkintoa parhaasta naispääosasta komediasarjassa ja Saint James oli ehdolla kolme kertaa samassa sarjassa.


title: Kate & Allie

text: Sarjan alussa Kate työskenteli matkatoimistossa, kun taas Allie oli kotona ja huolehti taloudenpidosta. Kateen liittyvät juonet käsittelivät usein hänen pyrkimystään tulla vakavasti otetuksi työpaikallaan. Allie puolestaan taisteli entistä kotirouvaelämäänsä vastaan ja pyrki olemaan itsenäisempi ja varmempi itsestään. Sarjan viidennellä kaudella Kate ottaa lopputilin ja yhdessä Allien kanssa he perustavat pitopalveluyrityksen.


title: Kate & Allie

text: Sarjan toiseksi viimeisellä kaudella Allie seurusteli urheilutoimittaja Bob Barskyn (Sam Freed) kanssa, joka kosi Allie kauden päätösjaksossa. Avioiduttuaan Allie ja Bob muuttivat uuteen asuntoon viimeisen kauden aikana, mutta Bob hankki työn, johon liittyi säännöllistä matkustamista, ja Kate muutti myös uuteen asuntoon. Tämänkaltainen radikaali ympäristönmuutos jätti kuitenkin katsojat kylmiksi eikä CBS halunnut enää tilata 7. kautta.


title: Kate & Allie

text: Wendie Malick, joka tunnetaan parhaiten sarjasta "Just Shoot Me!", näytteli Allien ex-miehen Charlesin uutta vaimoa Claire. Rooli oli yksi hänen uransa ensimmäisistä.


title: Kate & Allie

text:
Käsikirjoituksen alkuperäinen nimi oli "Two Mommies" (Kaksi äitiä) ja Saint James tarttui siihen hanakasti, sillä sarjan ansiosta hänen ei tarvinnut muuttaa perheineen pois Connecticutin Litchfieldistä. "Kate & Allien" kuvauspaikkoja olivat Ed Sullivan Theateriin rakennettu äänistudio, Teletape Studios (West 81st Street) ja Broadway in New York Cityssä.
Jaksot alkoivat lyhyehköllä dialogikohtauksella, jossa Saint James ja Curtin kommentoivat suurkaupungin elämää. Ulkokuvaukset tehtiin Manhattanilla ja ne olivat ilman taustanaurua. Tunnussävel "Friends" (John Lefler ja Ralph Schuckett) soitettiin instrumentaaliversiona alkutekstien aikana samalla kun kuvassa näkyi Empire State Building. Lopputekstien aikana kuultiin myös laulun sanat: "just when you think/you're all by yourself/you're not." (juuri kun kuvittelet/olevasi aivan yksin/et olekaan).


title: Kate & Allie

text: CBS ei halunnut, että katsojat ajattelisivat Kate ja Allien olevan lesboja. CBS:n johtoportaan painostuksesta tuottajat joutuivat näyttämään jokaisen jakson lopussa, kuinka kumpikin menee nukkumaan omaan makuuhuoneeseensa. Tämä painostus on saattanut olla virikkeenä jaksolle, jossa Kate ja Allie teeskentelevät olevansa lesboja, jotta välttäisivät vuokrankorotuksen.


title: Kate & Allie

text: Saint James oli raskaana 4. kauden kuvausten aikana. Raskaus salattiin kuvaamalla häntä pöydän takana, vuoteessa tai vaahtokylvyssä. Poikkeuksena on takaumajakso, jossa sekä Kate että Allie ovat raskaana.


title: Kate & Allie

text: 1987 lähetettiin jakso, joka oli tuotettu yhdessä kodittomien avustusjärjestön (Coalition for the Homeless) kanssa, ja se kuvattiin kokonaisuudessaan Manhattanin kaduilla. Jakso kuvattiin myös siksi, että Saint James ei kyennyt näyttelemään, koska oli joutunut sairaalaan virtsakivitaudin takia. Jaksona aikana rahansa ja avaimensa taksiin unohtanut Allie yrittää epätoivoisesti palata kotiinsa.


title: Kate & Allie

text: Sarjan viimeinen kausi kärsi käsikirjoittajien lakosta 1988.Sarjan sijoitukset katsotuimpien ohjelmien listalla ("Nielsen Media Researchin" mukaan):Christine R. Catron kirjoittaa esseessään (Museum of Broadcast Communications: "Encyclopedia of Television"), että viimeisen kauden katsojalukujen putoaminen johtuisi siitä, että sarjan alkuasetelma oli viety päätökseen, kun Allie edellisen kauden lopulla vastasi myöntävästi Bob Barskyn kosintaan.


title: Kate & Allie

text: Yhdysvaltain esitysoikeuksia myy NBC Universal Television Distribution. FremantleMedia omistaa kansainväliset esitysoikeudet, koska se omistaa Thames Televisionin ja sitä kautta Alan Landsburg Productionsin ja Reeves Entertainment Groupin tuottamat sarjat.


title: Kate & Allie

text: Universal Studios Home Entertainment julkaisi "Kate & Allien" ensimmäisen tuotantokauden DVD:llä ainoastaan Yhdysvalloissa toukokuussa 2006. Tammikuussa 2007 julkaistun arvostelun mukaan sarja ei ole kestänyt ajan hammasta hyvin::


title: Kate & Allie

text: Kanadassa Visual Entertainment on julkaissut ensimmäiset viisi tuotantokautta DVD:llä. Kuudes ja viimeinen kausi julkaistaan 4.08.2009.


title: Divanadiinipentoksidi

text: Divanadiinipentoksidi eli vanadiini(V)oksidi (VO) on yksi vanadiinin oksideista. Luonnossa divanadiinipentoksidia esiintyy harvinaisena shcherbinaiittimineraalina.


title: Divanadiinipentoksidi

text: Huoneenlämpötilassa divanadiinipentoksidi on kiinteää keltaista jauhetta. Yhdiste on amfoteerinen aine eli se voi toimia sekä happona että emäksenä. Emäksisissä liuoksissa divanadiinipentoksidi esiintyy vanadaatti-ioneina (VO) ja happamissa olosuhteissa oksovanadiini-ioneina.


title: Divanadiinipentoksidi

text: Divanadiinipentoksidia voidaan valmistaa kuumentamalla vanadiinipitoista mineraalia alkalimetallisuolojen kanssa 700–850 °C:n lämpötilassa. Kuumennettuun seokseen lisätään vettä, jolloin saostuu niukkaliukoista natriummetavanadaattia. Natriummetavanadaattia käsitellään suola- tai typpihapolla sekä ammoniumsuoloilla ja kuumennetaan, jolloin muodostuu divanadiinipentoksidia.


title: Divanadiinipentoksidi

text: Divanadiinipentoksidia on mahdollista tuottaa myös kuumentamalla ammoniummetavanadaattia.


title: Divanadiinipentoksidi

text: Yhdistettä syntyy myös sivutuotteena tuotettaessa uraania vanadiinia sisältävästä kamotiittimineraalista.


title: Divanadiinipentoksidi

text: Suurin osa divanadiinipentoksidista käytetään erilaisten metalliseosten valmistukseen. Yhdistettäessä käytetään muun muassa raudan ja vanadiinin sekä alumiinin ja vanadiinin metalliseosten tuotannossa.


title: Divanadiinipentoksidi

text: Divanadiinipentoksidia käytetään rikkihapon valmistuksessa kontaktiprosessilla katalyyttinä. Aine katalysoi rikkidioksidin hapettumista rikkitrioksidiksi. Divanadiinipentoksidi pelkistyy divanadiinitetroksidiksi ja rikkidioksidi hapettuu. Divanadiinitetroksidi reagoi hapen kanssa muodostaen divanadiinipentoksidia.


title: Divanadiinipentoksidi

text: Divanadiinipentoksidi on hapetin ja orgaanisessa kemiassa sitä käytetään yhdisteiden synteesissä. Ainetta käytetään muun muassa valmistettaessa ftaalianhydridiä naftaleenista, adipiinihappoa sykloheksanolista, propaanihappoa propaanista ja asetaldehydiä etanolista.


title: Divanadiinipentoksidi

text: Muita divanadiinipentoksidin käyttökohteita ovat lasin ja keramiikan värjääminen keltaiseksi, depolarisaattorina, valokuvien kehityksessä ja estämässä UV-säteilyn siirtymistä lasissa.


title: Divanadiinipentoksidi

text: Divanadiinipentoksidi on ihmiselle myrkyllistä. Aineen joutuminen hengitykseen aiheuttaa vaikeutunutta hengitystä ja kipua kurkussa. Nieleminen voi aiheuttaa huonoa oloa ja oksentelua sekä tajuttomuuden.


title: Päiviö

text: Päiviö on suomalainen miehen etunimi, jonka nimipäivää vietetään 30. kesäkuuta. Nimen taustalla on luultavasti suomen sana päivä. Väestörekisterikeskuksen mukaan Päiviö-nimen saaneita on Suomessa vuoden 2009 loppuun mennessä mennessä ollut kaikkiaan 5 065 miestä ja noin 90 naista. Päiviön sisarnimi on Päivikki.


title: Päivö

text: Päivö on suomalainen miehen etunimi, jonka nimipäivää vietetään 30. kesäkuuta. Väestörekisterikeskuksen mukaan Päivö-nimen saaneita on Suomessa vuoden 2009 loppuun mennessä mennessä vajaat 120 miestä.


title: Jalankulkijaystävällisyys

text: Jalankulkijaystävällisyys on käsite, joka tarkoittaa kaupunkiympäristön soveltuvuutta kävellen liikkumiseen. Jalankulkijaystävällisen kaupungista tekevät ensi sijassa lyhyiden etäisyyksien kaupunkirakenne, kävelykadut, jalkakäytävät, suojatiet ja levähdyspenkit, mutta myös esimerkiksi katuvarsien silmää miellyttävä arkkitehtuuri ja melua vähentävät teiden matalat nopeusrajoitukset. Jalankulkijaystävällisyys on tärkeä osa ympäristöystävällistä kaupunkisuunnittelua, koska käveleminen on hyvin ympäristöystävällinen tapa liikkua.


title: Jalankulkijaystävällisyys

text: Euroopan vanhojen kaupunkien keskustat ovat pääsääntöisesti jalankulkijaystävällisiä, koska keskiaikaiset kaupunginosat on rakennettu hyvin tiiviisti ja aikakaudella jolloin käveleminen oli yleinen tapa liikkua kaupungeissa. Joukkoliikenne on helpohkoa lisätä jalankulkijaystävälliseen kaupunkiin, minkä vuoksi joukkoliikenne on suosittua Euroopassa vaikka ihmisillä olisi varaa omaan autoon. Sen sijaan esimerkiksi Yhdysvalloissa kaupungit eivät ole kovin käveltäviä, koska ne on rakennettu ilmavasti ja yksityisautoilun aikakaudella. Esimerkiksi jalkakäytäviä ei ole läheskään kaikkialla Yhdysvaltain kaupunkialueilla, ja joukkoliikenneverkko on kehno yksityisautoilun ja sitä tukevan pitkien etäisyyksien kaupunkirakenteen vuoksi.


title: Jalankulkijaystävällisyys

text: Jalankulkijaystävällisyys saattaa olla hyväksi katuvarsien kaupoille, katukahviloille ja ravintoloiden terasseille sekä turismin kannalta nähtävyyksien helpon ja omaehtoisen kiertämisen vuoksi. Lisäksi kävellen liikkuminen on hyötyliikuntaa.


title: Härmälä (täsmennyssivu)

text: Härmälä voi tarkoittaa seuraavia:


title: Salzgitter (yritys)

text: Salzgitter on saksalainen metalliteollisuusalan yritys ja yksi Euroopan suurimmista teräksen tuottajista. Yhtiö perustettiin vuonna 1858 Hannoverin seudulla tuottamaan takkirautaa Hannoverin ja Magdeburgin väliseltä alueelta löydetystä malmiesiintymästä. Yhtiöstä tuli valtio-omisteinen toisen maailmansodan jälkeen ja se yksityistettiin vuonna 1998. Joulukuussa 2008 yhtiön osake otettiin osaksi DAX-indeksiä.


title: Pakkokasvatus

text: Pakkokasvatus on aiemmin käytössä ollut nimitys yhteiskunnan alaikäiseen rikoksentekijään kohdistamille toimille. Nykyisin vastaavia toimia Suomessa ovat huostaanotto, kasvatus lastenkodissa, nuorisokodissa tai koulukodissa ja avohuolto. Pakkokasvatusta () nimitettiin myös suojelukasvatukseksi ("Fürsorgeerziehung"), koska Saksan eri osavaltioissa käytettiin eri nimityksiä. Toisinaan Suomessa nimitettiin pakkokasvatukseksi valtion kustantamaa kasvatusta ja suojelukasvatukseksi kunnan, yhdistyksen tai yksityisen henkilön järjestämää kasvatusta. Lainsäädäntöön pakkokasvatus otettiin ensimmäisenä Englannissa 1854.


title: Pakkokasvatus

text: Eri maissa pakkokasvatusta sovellettiin nuoriin lainrikkojiin rangaistuksen jälkeen tai rangaistuksen sijaan. Tuomioistuin määräsi lapsen tai nuoren omaisten tahdosta riippumattoman kasvatuksen kohteeksi. Pakkokasvatusta käytettiin myös ehkäisemään ennalta pahantapaisuutta tai rikollisuuteen lankeamista, jos kodin ja koulun kasvatuksen ei katsottu riittävän.


title: Brian Naylor

text: John Brian Naylor (24. maaliskuuta 1923 Salford – 8. elokuuta 1989 Marbella, Espanja) oli brittiläinen Formula 1 -kuljettaja. Hän osallistui kahdeksaan F1-osakilpailuun kausina 1957–1961. Hän oli parhaimmillaan kolmastoista Saksan GP:ssä 1957 ja Britannian GP:ssä 1960. Muuten hän keskeytyi tai karsiutui.


title: Brian Naylor

text: Naylor kilpaili itserakentamallaan Cooperiin perustuvalla JBW-autolla.


title: Massimo Natili

text: Massimo Natili (28. heinäkuuta 1935 Ronciglione – 18. syyskuuta 2017) oli italialainen Formula 1 -kuljettaja. Hän osallistui kahteen F1-osakilpailuun kaudella 1961, joista keskeytti Britannian GP:ssä ja karsiutui Italian GP:ssä eikä saavuttanut pisteitä. Hän ajoi myös sarjan ulkopuolisissa kilpailuissa.


title: Massimo Natili

text: Vuonna 1962 Natili joutui onnettomuuteen Formula Junior -kilpailussa Monzassa, jossa hänet pelasti tuntematon katsoja. Hän oli neljäs Rooman GP:ssä 1964. Hän kilpaili myös F3-sarjassa ja lopetettuaan uransa toimi autovälittäjänä.


title: Suurvisiiri

text: Suurvisiiri ( tai "Vezîr-i Âzam", osmaniksi صدر اعظم, وزیر اعظم) oli Osmanien valtakunnan pääministerin virkanimi. Titteli "Sadr-i a'zam" tarkoittaa "ylintä kaikista korkea-arvoisista", joten suurvisiiri oli valtakunnan toiseksi tärkein mies ja käytännössä vastuussa vain suoraan sulttaanille. Suurvisiirin virka oli käytössä myös Suurmogulien valtakunnassa, Sassanidien valtakunnassa ja joissakin muissa islamilaisissa valtioissa kuten Tunisiassa ja Qatarissa.


title: Suurvisiiri

text: Osmanien valtakunnan 623-vuotisen historian aikana suurvisiirin virassa toimi kaikkiaan 284 miestä. Näistä alle puolet, 121 olivat etnisesti turkkilaisia ja loput tulivat valtakunnan provinsseista kuten Albaniasta, Georgiasta ja Bosniasta. Osa suurvisiireiksi nousseista omasi vaatimattoman taustan orjina ja osa heistä oli syntynyt kristittynä, jotka oli värvätty valtakunnan palvelukseen Devşirme-järjestelmän kautta. Osa kuului maineikkaisiin sukuihin, joista nousi monta jälkeläistä korkeaan asemaan valtakunnassa, kuten esimerkiksi albanialaistaustainen Köprülü-suku.


title: Suurvisiiri

text: Suurvisiirin tehtävä oli olla pääministeri ja toimia sulttaanin sijaisena, mikäli sulttaani seurasi joukkojaan sodankäyntiin tai oli estynyt hallitsemasta muista syistä. Tämän merkiksi virkaan astunut suurvisiiri kantoi kaulassaan sulttaanin kultaista sinettiä. Yksi suurvisiirin nimityksistä olikin "sahib-i mühr", "sinetinkantaja". Perinteisesti sulttaani ilmoitti erottamispäätöksestä pyytämällä saada sinettinsä takaisin. Jos suurvisiiri johti armeijaa sodassa hänen sijaisinaan toimivat korkea-arvoisimmat hallintoneuvoston jäsenet. Suurvisiirin valta sulttaanin ehdottomana sijaisena ulottui kaikkialle lukuun ottamatta kahta merkittävää instituutiota: sulttaanin hovia ja korkeasti koulutettujen ammattilaisten asioita; ammattilaisiin luettiin tieteen, lain, lääketieteen ja uskon oppineet harjoittajat. Muutoin hän saattoi puuttua armeijan hallintaan sekä valvoa lakien asettamista ja noudattamista sekä pääkaupungissa että muualla valtakunnassa.


title: Suurvisiiri

text: Ensimmäisenä suurvisiirina pidetään Alaeddin paššaa, mutta häntä ja muutamaa hänen tehtävässään seurannutta on alettu kutsua suurvisiireiksi vasta jälkikäteen. Hallintonsa aikana heitä kutsuttiin visiireiksi.


title: Suurvisiiri

text: Varsinaisesti ensimmäisenä suurvisiirina pidetään Çandarlı Halil paššaa, joka toimi tehtävässä Istanbulin valtaamisen aikoihin 1453. Çandarlı Halil kuitenkin teloitettiin, sillä Mehmed II Valloittaja epäili hänen vehkeilleen Bysantin kanssa. Tehtävä ei ollut helppo ja vastuu merkitsi suuria riskejä. Epäonnistuminen tai sulttaanin epäsuosioon joutuminen saattoi merkitä lievimmillään potkuja ja maanpakoon ajamista, mikä tarkoitti siirtämistä kuvernöörin virkaan johonkin vähäpätöiseen provinssiin kauas pois Istanbulista tai pahimmillaan kuolemantuomiota. Kaikkiaan 44 suurvisiiria teloitettiin. Lisäksi sekä sulttaanin hovissa että hallintoneuvostossa käytiin ajoittain voimakasta valtataistelua, ja maanpakoon siirtämisestä tuli tavanomainen toimenpide, jota käytettiin jopa onnistuneesti virkansa hoitaneen suurvisiirin suojelemiseksi poliittisilta vihollisilta. Monet suurvisiirit saivat tehtäväkseen tukahduttaa kapinoita sekä pääkaupungissa että provinsseissa. Heistä 11 kuoli armeijan ja kapinallisten välisissä kahakoissa.


title: Suurvisiiri

text: Kansalaisten keskuudessa suurvisiiri nautti suurta arvostusta. Hollantilainen 1700-luvun meriupseeri Johan Raye kuvaili matkamuistiinpanoissaan suurvisiirin näkemistä paraatissa seuraavasti: ""...odotimme kunnes kaikki sulttaanin ylimmät virkamiehet olivat ratsastaneet ohitsemme hienoine hevosineen. Tämä oli poikkeuksellisen upea näytös. Erityisesti on mainittava kaikessa suuruudessaan suurvisiiri Azem Ibrahim pašša, jota saattoivat muut arvohenkilöt ei vähemmässä kuin kolmessa rivissä. Minne tahansa hän katsoikaan, siellä ihmiset kumartuivat hänen eteensä ja osoittivat kunnioitusta valtakunnan toiseksi korkeimmalle johtajalle. Hän vastasi tyynesti ja arvokkaasti hienovaraisella pään nyökkäyksellä.""


title: Saamisoikeus

text: Saamisoikeus tarkoittaa henkilön oikeutta vaatia toiselta rahallinen tai muu suoritus. Osapuolten välisen velkasuhteen toinen osapuoli, velkoja, on oikeutettu esittämään vaatimuksensa suoritusvelvolliselle osapuolelle eli velalliselle. Velkojalla on saaminen ja velallisella velvoite. Saamisoikeudesta ja velvoitteesta puhuttaessa kuvataan samaa asiaa, mutta tarkastelukulma on vastakkainen. Saamisoikeudet kuuluvat velvoiteoikeuden piiriin.


title: Saamisoikeus

text: Saamisoikeus kohdistuu ainoastaan velalliseen, joka tavallisesti vastaa velvoitteen täyttämisestä koko omaisuudellaan. Jos kolmas osapuoli on ottanut vastuun velasta antamalla takauksen, on velkojalle syntynyt uusi saamisoikeus. Saamisoikeuden kohteena ja velvoitteen sisältönä on suoritus, joka saattaa liittyä rahaan, esineeseen, tekoon tai toimen tekemättä jättämiseen. Suoritukset voivat olla kerta- tai kestosuorituksia.


title: Saamisoikeus

text: Saamisoikeus syntyy usein oikeustoimen, kuten esimerkiksi sopimuksen perusteella. Oikeustoimessa määritellään, miten velallisen suoritus määräytyy tai mitä hänen on suoritettava. Saamisoikeus voi syntyä myös rikkomusvelvoitteen perusteella. Sellainen on esimerkiksi vahingonkorvaus. Saamisoikeus voi perustua lisäksi edunpalautukseen, asiainhuoltoon ja kustannusten korvaamista koskeviin sääntöihin.


title: Saamisoikeus

text: Vaatimuksen edellytyksenä on saamisen erääntyminen. Suorituksen vaatimista nimitetään velkomiseksi. Velallisen ollessa velkaa usealle taholle ovat saamiset toisistaan riippumattomia. Yleensä velallinen voi maksaa velkansa haluamassaan järjestyksessä, mutta rahavelkojen korko on maksettava ennen pääomaa. Velkoja voi siirtää saamisensa kolmannelle henkilölle, jolla uutena velkojana on tavallisesti yhtä hyvät oikeudet kuin siirtäjälläkin oli. Jos velallinen ei hoida oikeustoimeen perustuvaa suoritusta, on tapahtunut suoritushäiriö. Velkojalla on turvanaan tehosteet ja hänellä on yleensä oikeus turvautua johonkin pakkokeinoon.


title: Andrea da Firenze

text: Andrea da Firenze eli Andrea di Bonaiuto (ainakin 1343–1377) oli italialainen renessanssiajan taidemaalari. Hän työskenteli Firenzessä. Hänet muistetaan varsinkin freskoistaan Firenzen Santa Maria Novellan basilikassa.


title: John Arnold Bergh

text: John Arnold Bergh (10. elokuuta 1872 Helsinki – 7. marraskuuta (toisen lähteen mukaan 4. marraskuuta) 1939 Porvoo) oli suomenruotsalainen kirjailija. Hän käytti nimimerkkejä "Arnold", "Mikael Sand" ja "Mikael Sanden".


title: John Arnold Bergh

text: John Arnold Berghin vanhemmat olivat oikeusneuvosmies, kirjailija Johan Herman Edvard Bergh (1829–1903) ja Johanna Charlotta Lemström. Hän pääsi ylioppilaaksi 1895 Helsingin ruotsalaisesta reaalilyseosta ja opiskeli sitten lääketiedettä Helsingin yliopistossa. Bergh joutui lopettamaan opinnot sairauden takia ja myöhemmin hän toimi maanviljelijänä, kirjailijana, lääkintävoimistelijana ja hierojana.


title: John Arnold Bergh

text: Berh oli naimisissa kaksi kertaa:Nimimerkillä "Mikael Sand":


title: GOES

text: Geostationary Operational Environmental Satellite eli GOES ohjelma on Yhdysvaltain sääpalvelun, National Weather Service (NWS), geostationaarisen kiertoradan sääsatelliittien ohjelma. GOES-satelliitteja on laukaistu avaruuteen vuodesta 1974 alkaen.


title: GOES

text: Neljä GOES-satelliittia on käytössä:


title: Harrislee

text: Harrislee () on kunta Flensburgin kaupungin läheisyydessä Schleswig-Holsteinin osavaltiossa Pohjois-Saksassa. Tanskan rajan tuntumassa sijaitsevassa Harrisleessa on rajanylityspaikat Bov-Padborg ("Pattburg") ja Bov-Kruså ("Krusau"). Saksan kielen lisäksi Harrisleessa puhutaan tanskaa ja alasaksaa. Kaupungissa asui 11 433 ihmistä vuoden 2016 lopussa.


title: Harrislee

text: Harrisleen osa-alueet ovat Harrislee-Feld, Harrislee-Dorf, Slukefter, Niehuus ("Nyhus"), Kupfermühle ("Kobbermølle"), Wassersleben ("Sosti") sekä Harrisleehof.


title: Harrislee

text: Ensimmäinen maininta Harrisleesta on Schleswigin tuomiokapitulin dokumentissa vuodelta 1352. Kunnan alueella on asuttu jo paljon aiemmin, mistä on todisteena kolme suurta kivihautaa eli dolmenia. Megaliittiperinteeseen kuuluvat dolmenit sijaitsevat Ellundiin ja Wasserslebeniin johtavien teiden varsilla.


title: Harrislee

text: Kun Schleswigin herttuakunta ("Herzogtum Schleswig") liitettiin Preussiin vuonna 1864, Handewittin seurakuntaan ("Kirchspiel Handewitt") kuuluneesta Harrisleesta tuli itsenäinen maalaiskunta. Sitä ympäröivät maalaiskunnat Niehuus, Fröslee, Ellund ja Handewitt sekä Flensburgin kaupunki. Vuoden 1920 rajankäynnissä Harrisleesta tuli rajakunta, Fröslee jäi tuolloin Tanskan puolelle. Vuonna 1928 Harrislee sai oman kirkon.


title: Harrislee

text: Tiiliteollisuus oli aikoinaan merkittävä elinkeino Harrisleessa. Nykyisen kunnan alueella on toiminut samanaikaisesti jopa kuusi tiilitehdasta. Viimeisenä lopetettiin Ochsenwegin tehdas kunnan lounaisosassa vuonna 1970. Kaakkoisessa Harrisleefeldissa oli kaksi tiilitehdasta, vuoden 1900 tienoilla kyseinen alue kasvoi yhteen voimakkaasti teollistuneen Flensburger Nordstadtin kanssa.


title: Harrislee

text: Toisen maailmansodan jälkeen rajakauppa voimisti Harrisleen talouselämää. Ochsenwegissa sijaitsi laaja teollisuusalue, jossa erityisesti useat tanskalaisyritykset hoitivat Saksan liiketoimintojaan. 1960-luvulta alkaen Harrisleen väestömäärää on kasvattanut eritoten muuttoliike Flensburgista ja kunnasta on kehittynyt Flensburgin lähiö.


title: Harrislee

text: Harrisleen erikoisuutena ovat niin kutsutut rajasupermarketit ("Grenzsupermärkte"). 1980-luvun alusta alkaen ne ovat verraten huokeine hintoineen olleet Skandinaviasta saapuneiden matkailijoiden suosiossa. Eritoten alkoholi- ja tupakkatuotteet ovat houkutelleet asiakkaita pohjoisesta.


title: Harrislee

text: Harrislee sijaitsee moottoritie A 7 varrella. Kunnasta on säännöllinen linja-autoyhteys paitsi Flensburgiin, myös Tanskan puolelle Padborgiin.


title: Harrislee

text: Harrisleessa on saksankielisen koulun ohella kaksi tanskalaista koulua, Harreslev Danske Skole ja Kobbermølle Skole. Kunnassa on myös tanskalainen harrastelijateatteri Harreslev Amatørscene. Kunnan tunnetuimmat urheiluseurat ovat TSV Nord Harrislee sekä tanskalainen Verein HKUF (Harreslev-Kobbermølle Ungdomsforening e.V.). Hallitseva laji on käsipallo.


title: Harrislee

text: Saksankielisten evankelisen ja katolisen kirkon lisäksi Harrisleessa on tanskalainen evankelinen kirkko. Harrisleessa on kaksi museota: Industriemuseum Kupfermühle e.V. ja Kobbermølle Museum. Erholungswald Wassersleben eli Klueser Wald on puolestaan suosittu virkistysalue.


title: Lippo (Lempäälä)

text: Lippo on kylä Lempäälän kunnassa. Se sijaitsee kunnan eteläosassa, Liponselän itäpuolella, ja rajautuu osittain Valkeakosken rajaan.


title: Lippo (Lempäälä)

text: Lipon läpi kulkee valtatie 3 ja siellä sijaitsee Pirkanhovin liikennepalvelukeskus.


title: Lippo (Lempäälä)

text: Vanhan tarinan mukaan viisi lappalaisveljestä perusti Lipon. Heidän nimistään tulevat kylän viiden talon nimet (Heikkilä, Mattila, Mikkola, Nikkilä ja Paavola).


title: Jack Capuano

text: Jack C. Capuano Jr. (s. Cranston, Rhode Island, Yhdysvallat) on yhdysvaltalainen jääkiekkovalmentaja ja entinen jääkiekkoilija. Hän pelasi vuosina 1989–1992 kuusi peliä NHL:ssä ja on toiminut jääkiekkovalmentajana vuodesta 1995 lähtien. Nykyään hän on NHL:n New York Islandersin päävalmentaja.


title: Jack Capuano

text: Capuano syntyi ja kasvoi Cranstonin kaupungissa Rhode Islandissa. Hänen vanhempansa omistivat menestyvän jätealanyrityksen. Capuanon nuorempi veli Dave Capuano on myös jääkiekkoilija.


title: Jack Capuano

text: Toronto Maple Leafs varasi Capuanon vuorolla 88. Hän ei pelannut jääkiekkoa kaudella 1984–1985, koska keskittyi opintoihinsa, jotta saisi oikeuden Mainen yliopiston urheilustipendiin. Capuano pelasi Mainen yliopistossa jääkiekkoa vuosina 1985–1988. Hän jätti opintonsa yliopistossa kesken vuonna 1988 ja keskittyi jääkiekkoammattilaisuuteen.


title: Jack Capuano

text: Capuano teki sopimuksen Toronton kanssa, mutta pelasi ensimmäisen kauden kokonaan seuran farmijoukkueessa, AHL:n Newmarket Saintsissa. Hänellä oli kauden 1988–1989 päätteeksi Newmarketin huonoin plus/miinus-tilasto, -28. Capuano osallistui Toronton harjoitusleirille syyskuussa 1989 ja mahtui joukkueen lopulliseen kokoonpanoon, koska Tom Kurvers ei suostunut allekirjoittamaan uutta sopimusta Toronton kanssa. Capuano pelasi kauden ensimmäisen pelin, mutta kun Kurvers solmi uuden sopimuksen Toronton kanssa, Capuano lähetettiin taas Newmarketiin. Capuano pelasi Newmarketissa vain kahdeksan peliä, jonka jälkeen hän jätti seuran marraskuussa ja vaati että Toronto myisi hänet toiseen NHL-seuraan. Toronto suostui vaatimukseen ja myi Capuanon 20. joulukuuta 1989 yhdessä Paul Gagnen ja Derek Laxdalin kanssa New York Islandersiin, josta se sai vaihdossa Mike Stevensin ja Gilles Thibaudeaun. Capuano lähetettiin Islandersissakin farmijoukkue Springfield Indiansiin, mutta hänet myytiin uudelleen jo 6. maaliskuuta 1990 Vancouver Canucksiin, josta Islanders sai vaihdossa Jeff Rohlicekin. Vancouverissakin Capuano pelasi keväällä 1990 ainoastaan farmijoukkueessa.


title: Jack Capuano

text: Seuraavakin kausi alkoi Vancouverin farmijoukkueessa, mutta Capuano sai toisen NHL-mahdollisuutensa 21. lokakuuta, jolloin hän pelasi uransa toisen NHL-ottelun. Samalla hänestä tuli veljensä Daven kanssa ensimmäinen veljespari, joka edusti Vancouveria NHL:ssä samassa ottelussa. Capuano pelasi Vancouverissa kauden aikana vain kolme NHL-ottelua, ja suurimman osan kaudesta hän pelasi farmijoukkueessa. Hän teki kaudella Milwaukee Admiralsissa 50 tehopistettä, ja hänet valittiin kauden päätteeksi IHL:n toiseen tähdistökentälliseen.


title: Jack Capuano

text: Kesällä 1991 Capuanosta tuli vapaa pelaaja, ja hän solmi uuden sopimuksen Boston Bruinsin kanssa 1. elokuuta 1991. Hän pelasi kaudella suurimmaksi osaksi Bostonin farmijoukkue Maine Marinersissa ja Bostonissa vain kaksi NHL-ottelua.


title: Jack Capuano

text: ECHL:n Tallahassee Tiger Sharks nimitti Capuanon apulaisvalmentajaksi vuonna 1995. Helmikuussa 1997 hänet nimitettiin seuran päävalmentajaksi ja jääkiekkotoimenjohtajaksi. Joukkue muutti kesällä 1997 Florenceen ja otti uuden nimen Pee Dee Pride. Helmikuussa 1998 Capuano nimitettiin joukkueen apulaismanageriksi. Vuonna 1998 hän tuli toiseksi ECHL:n vuoden valmentajapalkinnon äänestyksessä. Hän toimi kummassakin tehtävässä kauden 1998–1999 loppuun. Ennen kauden 1999–2000 alkua Pee Dee Pride nimesi Capuanon seuran varajohtajaksi ja general manageriksi. Hän jatkoi tässä tehtävässä huhtikuuhun 2005, jolloin seura lopetti toimintansa.


title: Jack Capuano

text: New York Islanders palkkasi Capuanon apulaisvalmentajaksi vuonna 2005. Seuraavana vuonna hänestä tuli seuran farmijoukkueen, AHL:n Bridgeport Sound Tigersin apulaisvalmentaja. Vuonna 2007 hänet nimettiin Bridgeportin päävalmentajaksi. Hän oli seuran päävalmentaja myös kaudella 2008–2009. Kauden 2009-2010, hän jatkoi Bridgeportin päävalmentajana ja aloitti kauden 2010-2011 samassa roolissa. Kauden puolivälissä hänet kuitenkin nostettiin pois potkitun Scott Gordonin tilalle New York Islandersin päävalmentajan paikalle.


title: Autostrada A14 (Italia)

text: Autostrada Adriatica ("L'autostrada Adriatica"), virallisesti A14, on Italiassa sijaitseva moottoritie Bolognasta Tarantoon. Se on toinen tärkeä etelä–pohjoissuuntainen maantieväylä moottoritie A1:n lisäksi. Moottoritie A14 kulkee Emilia-Romagnan, Marchen, Abruzzon, Molisen ja Apulian hallinnollisten alueiden kautta.


title: Autostrada A14 (Italia)

text: A14:n ensimmäinen osuus Bologna–Forlì valmistui vuonna 1966. Seuraavana vuonna valmistui Bolognan kehätieosuus. Anconaan asti moottoritie oli valmis vuonna 1969, ja samana vuonna avattiin myös osuus Pescara–Vasto Abruzzon alueella. Vuonna 1973 moottoritie A14 oli kokonaisuudessaan valmis osuudella Bolognasta Bariin. Osuus Canosa–Bari oli tuolloin osa moottoritietä A17 (Napoli–Bari). Moottoritie A17 Napolista Canosaan nimettiin A16:ksi. Nykyisin tunnusta A17 ei enää käytetä Italian moottoritiellä. Tie Joonianmeren rannalle Tarantoon valmistui 1975.


title: Autostrada A14 (Italia)

text: A14 alkaa Bolognan länsipuolelta moottoritie A1:n risteyksestä. Tie on kolmikaistainen suuntaansa Bolognasta Riminin pohjoiseen liittymään. Muutoin tie on 2+2-kaistainen. Nimensä mukaisesti Autostrada Adriatica seurailee Adrianmeren rantaviivaa. Sen reitillä on lukuisia tunneleita ja maasiltoja.


title: Autostrada A14 (Italia)

text: A14 kulkee Romagnan halki luoteesta kaakkoon Adrianmeren rannalle Riminiin, josta etelään se kulkee pitkin Adrianmeren rannikkoa. Moottoritien varrella ovat Marchen hallintoalueen kaupungit Pesaro, Fano, Senigallia, Ancona, Osimo, Fermo ja San Benedetto del Tronto. A14 ylittää Trontojoen 312 kilometriä Bolognasta kaakkoon (Tronto oli Kirkkovaltion ja Molempain Sisiliain kuningaskunnan rajajoki 1800-luvulla). Abruzzon hallintoalueen kaupungeista A14:n reitillä ovat Giulianova, Roseto degli Abruzzi, Pescara (jossa sijaitsee liittymä moottoritiehen A25), Lanciano, Vasto ja Termoli.


title: Autostrada A14 (Italia)

text: Bifernojoen kaakkoispuolella 478 kilometriä Bolognasta maisematyyppi muuttuu tasaisemmaksi. Apulian alueella A14:n reitti kulkee San Severon ja Foggian kautta Bariin, josta se jatkuu Tarantoon.


title: Autostrada A14 (Italia)

text: Ravennan kaupunki ei sijaitse A14:n välittömässä läheisyydessä, joten se on yhdistetty valtaväylään 30 kilometriä pitkällä haaramoottoritiellä ("Diramazione di Ravenna").


title: Asaka Seto

text: Asaka Seto ( s. 12. joulukuuta 1976) on japanilainen näyttelijä, joka on esiintynyt useissa japanilaisissa televisiosarjoissa sekä elokuvissa. Yksi hänen merkittävimmistä rooleistaan on suositun mangan pohjalta tehdyssä elokuvassa Death Note, jossa hän esittää Naomi Misoraa. Hän myös näyttäytyy lyhyesti elokuvan jatko-osassa . Seto on naimisissa V6-yhtyeen jäsenen, Yoshihiko Inoharan, kanssa.


title: Carl Gustaf Polviander

text: Carl Gustaf Polviander (5. maaliskuuta 1788 Mouhijärvi – 28. syyskuuta 1876 Kuru) osallistui Suomen sotaan Porin rykmentin lipunkantajana ja häntä pidetään mahdollisena esikuvana J. L. Runebergin Vänrikki Stoolin tarinoissa kertojana esiintyvälle vänrikki Stoolille. Toisena vänrikki Stoolin esikuvana on mainittu entinen aliupseeri ja vänrikki Fredrik Adolf Pelander, joka asui Ruoveden Ritoniemen talossa samoihin aikoihin, kun Runeberg oli siellä kotiopettajana.


title: Carl Gustaf Polviander

text: Polvianderin vanhemmat olivat Mouhijärven kirkkoherran apulainen ja myöhempi Kurun kappalainen Isak Emanuel Polviander (1758–1835) ja Sara Katarina Levon. Polviander lähti itsekin opiskelemaan papiksi Turun Akatemiaan mutta joutui erotetuksi sopimattoman käytöksen vuoksi yhdessä opiskelutoverinsa Jakob Henrik Zidénin (Vänrikki Stoolin tarinoiden luutnantti Zidén) kanssa.


title: Carl Gustaf Polviander

text: Toverukset liittyivät vuodenvaihteessa 1803–1804 Kuninkaalliseen Porin Rykmenttiin. Polviander nimitettiin 1804 rykmentin Ruoveden komppanian muonittajaksi ja hän sai asuttavakseen Hainarin sotilasvirkatalon Kurussa. Vuonna 1807 Polviander oli Porin rykmentin mukana Napoleonin joukkoja vastaan käydyssä sodassa Pommerissa Saksassa ja haavoittui olkapäähän kiväärin luodista Krüpersfrontin taistelussa Stralsundin edustalla. Rykmentti siirrettiin sitten takaisin Suomeen ja Suomen sodan aikana Polviander taisteli rykmentin lipunkantajana Kuuskoskella, Siikajoella, Uusikaarlepyyssä, Lapualla, Kauhajoella, Lapväärtissä, Juuttaalla ja Oravaisissa. Hän haavoittui sodan aikana kaksi kertaa saaden Kauhajoella luodin polveensa ja Lapualla hän menetti kuulon vasemmasta korvastaan ammuksen räjähdyksessä. Polvianderin sota päättyi Sievissä rykmentin luovuttaessa lippunsa ja aseensa antautuessaan venäläisille. Erotessaan armeijan palveluksesta 1810 Polviander sai vänrikin arvon.


title: Carl Gustaf Polviander

text: Polviander palasi sodasta 22-vuotiaana ja asettui asumaan Hainarin virkataloon jonka hän sai pitää edelleen. Polviander oli kaksi kertaa naimisissa ja hänellä oli 18 lasta. Runebergiin Polviander tutustui ollessaan kalastamassa ja metsästämässä Ruoveden Ritoniemessä asuneen kapteeni af Enehjelmin kanssa. Runeberg oli af Enenhjelmin perheessä kotiopettajana 1825–1826 ja hän vieraili sittemmin useaan otteeseen Polvianderin luona Hainarissa ja kävi tämän kanssa yhteisillä metsästysretkillä. Polviaderin kertomat sotatarinat antoivatkin hänelle sitten aineistoa myöhempiä teoksiaan varten.


title: Carl Gustaf Polviander

text: Polviander oli vielä yli 70-vuotiaana kunniavieraana Tampereella vuonna 1858 pidetyssä Suomen sodan 50-vuotismuistojuhlassa ja käytti siellä Suomen sodan aikaista univormuaan. Polviander kuoli syyskuussa 1876 Hainarissa ja hänet haudattiin 12. lokakuuta 1876 Kurun vanhalle hautausmaalle. Toiveensa mukaisesti hänen haudalleen pystytettiin kesällä 1886 muistokiveksi Ämmänsillan mäestä otettu yksinkertainen kivilaatta.


title: Carl Gustaf Polviander

text: Kurun ulkomuseossa sijaitsevassa "Vänrikki Stoolin tuvassa" on esillä muun muassa Polvianderin sota-aseita sekä sohva, jolla Runebergin kerrotaan nukkuneen käydessään Polvianderin luona. Tupa on entinen Hainarin talon päärakennus, jossa Polviander aikanaan asui.


title: L: Change the World

text: L: Change the World on Hideo Nakatan ohjaama japanilainen elokuva, joka on jatkoa suosittuun Death Note -mangaan perustuvalle elokuvasarjalle. Elokuva julkaistiin Japanissa 9. helmikuuta 2008, Hongkongissa 7. helmikuuta 2008, Singaporessa 21. helmikuuta 2008 ja Isossa-Britanniassa 29. joulukuuta 2008.


title: L: Change the World

text: Elokuvasta on myös esitetty kaksi versiota Yhdysvalloissa, joista toisessa kielenä on japani ja toinen on dubattu englanniksi. Dubbauksesta vastasivat samat ääninäyttelijät, jotka olivat toimineet myös englanninkielisessä Death Note animessa. Elokuva julkaistiin DVD:llä 18. elokuuta 2009.


title: Rose Henderson

text: Rose Henderson on L. Scott Caldwellin esittämä fiktiivinen hahmo televisiosarjassa "Lost".


title: Rose Henderson

text: Rosen auton juuttuessa lumihankeen häntä auttaa mies nimeltään Bernard. Tapailtuaan viisi kuukautta Bernard kosii Rosea. Rose paljastaa hänelle olevansa sairas kertomalla sairautensa olleen lepovaiheessa, mutta uusiutuneen hiljattain. Rose kertoo hänellä olevan vain vuosi elinaikaa jäljellä. Kaksikko menee naimisiin ja häämatkallaan Australiassa Bernard vie hänet Isaac-nimisen henkiparantajan luo. Vastahakoisesti Rose suostuu tapaamaan miehen. Isaac ei kuitenkaan pysty parantamaan Rosea. Rose kertoo Bernardille ettei kannata tuhlata enempää aikaa siitä, minkä he ovat yhdessä. Rose saa lipun Oceanic Airlinesin lennolle 815. Lennon aikana Rose keskustelee Jackin kanssa. Kone osuu turbulenssiin ja halkeaa kahtia. WC:ssä ollut Bernard jää lentokoneen takaosaan.


title: Rose Henderson

text: Rose makaa turman jälkeen maassa tajuttomana. Boone yrittää pelastaa hänen henkensä mutta Jack käskee hänet pois ja pelastaa Rosen. Selviytyneiden kuultua savuhirviön äänen Rose sanoo äänen kuulostaneen tutulta. Rose pitää välimatkaa muihin selviytyneisiin keskustellen kuitenkin säännöllisesti Jackin kanssa. Jackin oletettua Bernardin kuolleen, Rose sanoo uskovansa hänen olevan yhä elossa. Clairen kidnappauksen jälkeen Rose lohduttaa Charlieta, joka syyttää itseään tapahtuneesta.


title: Rose Henderson

text: Yli 40 päivää myöhemmin Rose tapaa Bernardin jälleen, kun takaosan selviytyneet kohtaavat ensimmäisen ryhmän. Bernardin yrittäessä rakentaa SOS-merkkiä saarelle, Rose ei ota osaa rakentamiseen sanoen Bernardille ettei kannata levittää turhaa toivoa. Rose kertoo saaren parantaneen hänet syövästä ja sanoo pelkäävänsä sairauden uusiutuvan, jos hän pelastuu.


title: Rose Henderson

text: Jack kertoo suunnitelmastaan asettaa ansa Toisille, Rose ei aluksi hyväksy Bernardin jäämistä väijyksiin, mutta suostuu lopulta. Rose pelästyy kuultua Bernardin jääneen vangiksi, mutta helpottuu saadessaan tietää tämän selvinneen. Kun Locke kertoo lähtevänsä parakeille, Rose ei suostu seuraamaan häntä. Jackin sairastuttua umpisuolentulehdukseen Rose ihmettelee asiaa, sanoen ettei saarella pitäisi sairastua.


title: Rose Henderson

text: Benin siirrettyä saarta ajassa Rose ja Bernard siirtyvät myös selviytyneiden mukana. Kadotettuaan selviytyneet Rose ja Bernard rakentavat majan rannalle ja välttävät kontaktia Toisiin ja Dharmaan. Sawyerin, Julietin ja Katen löydettyä heidät Rose kertoo hänen ja Bernardin olevan eläkkeellä ja heidän elävän nyt rauhassa. Rose opastaa heitä löytämään . Michaelin labradorinnoutaja Vincent elää Rosen ja Bernardin huostassa.


title: Rose Henderson

text: Kuudennen tuotantokauden päätösjaksossa paljastuu, että Rose ja Bernard pelastivat Desmondin kaivosta. Rose tarjoaa Desmondille väliaikaisen suojan sanoen heidän rikkoneen ”omia sääntöjään”. Musta-asuisen miehen saavuttua heidän majaansa hän uhkaa tappaa Rosen ja Bernardin jos Desmond ei auta häntä saaren valon sammuttamisessa. Desmond suostuu jos, mies lupaa olla vahingoittamatta kaksikkoa. Rose ja Bernard jäävät asumaan rauhassa saarelle loppuelämiensä ajaksi.


title: Rose Henderson

text: Aikajanassa, jossa lento 815 ei putoa saarelle, Rose istuu Jackiä vastapäätä. Rose huomaa Jackin hermostuneisuuden ja sanoo hänelle koneen olevan turvallinen. Samalla hetkellä kone osuu turbulenssiin, joka kuitenkin loppuu nopeasti. Bernard palaa vessasta Rosen viereen sanoen tietävänsä nyt miltä pyykistä tuntuu pesussa. Rose sanoo kaivanneensa Bernardia. Kaksikko suutelee.


title: Rose Henderson

text: Rose työskentelee Hurleyn yrityksessä työnvälittäjänä. Locken saavuttua hakemaan uutta työpaikkaa, Rose kertoo hänelle syövästään ja tilastaan. Rose vakuuttaa Locken luopumaan rakennusalantyöstä ja tarjoaa tälle töitä sijaisopettajana.


title: Rose Henderson

text: Rose on mukana kirkossa yhdessä Bernardin ja selviytyneiden kanssa, kun Christian avaa kirkon ovet ja kirkas valkoinen valo ympäröi selviytyneet siirtäen heidät eteenpäin.


title: Jakob Henrik Zidén

text: Jakob Henrik Zidén (31. lokakuuta 1785 Marttila – 27. lokakuuta 1808 Koljonvirran taistelu, Iisalmi) oli suomalainen Suomen sodassa taistellut luutnantti joka tunnetaan J. L. Runebergin Vänrikki Stoolin tarinain yhtenä henkilöhahmona.


title: Jakob Henrik Zidén

text: Zidénin vanhemmat olivat Marttilan kirkkoherra Jakob Zidén ja Kristina Elisabet Fahlberg. Hän pääsi ylioppilaaksi 1798 ja ehti palvella jo 1797–1801 lippumiehenä Turun läänin jalkaväkirykmentin ratsutilapataljoonassa. Hän palasi uudelleen palveluksen 1804 ja palveli vääpelinä ja vänrikkinä Vaasan rykmentissä. Suomen sodan aikana luutnantiksi ylennetty Zidén kaatui Koljonvirran taistelussa 27. lokakuuta 1808. Hänet on haudattu taistelupaikalle suomalaisten joukkohautaan.


title: Jakob Henrik Zidén

text: Zidén oli naimisissa Merikarvian kirkkoherran Tomas Krianderin tyttären Albertina Krianderin kanssa 1806–1807 mutta liitto päättyi avioeroon.


title: SLE

text: SLE voi tarkoittaa:


title: The Bourne Conspiracy

text: Robert Ludlum’s The Bourne Conspiracy on Sierra Entertainmentin ja High Moon Studiosin kehittämä kolmannen persoonan ammuntapeli. Sierra Entertainment julkaisi pelin PlayStation 3:lle ja Xbox 360:lle kesäkuussa 2008. Pelissä ohjataan Robert Ludlumin kirjoista tuttua Jason Bournea. Pelin tapahtumat perustuvat "Medusan verkko" -elokuvaan ja sitä edeltäviin tapahtumiin.


title: Orotšit

text: Orotšit ovat Venäjällä lähinnä Habarovskin aluepiirissä asuva tunguusilaista orotšin kieltä puhuva kansa. Nimitys "orotši" tarkoittaa ”poronhoitajaa”, vaikka kansan ei tiedetä harjoittaneen poronhoitoa. Sitä ei tule sekoittaa samankantaisiin nimityksiin orokit ja orotšenit, joista jälkimmäinen on tarkoittanut kaikkia poronhoitoa harjoittavia tunguuseja. Orotšeilla on laissa tunnustettu Venäjän vähälukuisen alkuperäiskansan asema.


title: Orotšit

text: Orotšit asuvat Habarovskin aluepiirissä Tumninjoen varrella lähellä Sovetskaja Gavanin kaupunkia sekä Amurin ja sen sivujokien varsilla.


title: Orotšit

text: Vuoden 1989 väestönlaskennan mukaan Venäjällä oli 883 orotšia. Heihin oli kuitenkin luettu mukaan myös Sahalinilla asuvia orokkeja. Tarkennettujen tietojen mukaan orotšeja oli 671 ja orotšin kielen puhujia 133 henkeä.


title: Orotšit

text: Vuoden 2002 väestönlaskennassa rekisteröitiin 686 orotšia, joista 426 asui Habarovskin aluepiirissä. Heistä kaikki puhuvat venäjää. Orotšin kieltä osaavat enää muutamat vanhukset.


title: Orotšit

text: Perinteisiä elinkeinoja ovat lohenkalastus ja metsästys. Liikennevälineinä toimivat vene ja koiravaljakko. Muutaman perheen muodostamat vakituiset asutukset sijaitsivat kaukana toisistaan. Talviasumuksena oli maahan upotettu hirsisalvos. Miehet hoitivat metsästyksen ja kalastuksen, naisten tehtävänä oli saaliin käsittely sekä vaatteiden ja jalkineiden valmistaminen. Ruokavalio koostui tuoreesta ja kuivatusta kalasta, lihasta, marjoista sekä villinä kasvavista juureksista ja kasveista.


title: Orotšit

text: Sukuyhteisö sääteli lähinnä avioitumista ja eräitä uskonnollisia menoja. Uskontoon kuului luonnonhenkien palvonta, karhunpeijaiset ja šamanismi. Suullinen kansanperinne käsittää taruja, satuja, arvoituksia ja lauluja. Käsityötaide on kehittynyt. Nykyään monet perinteisen kulttuurin piirteet ovat kadonneet.


title: Orokit

text: Orokit eli ultat ovat Venäjällä Sahalinin saarella asuva tunguusilaista orokin kieltä puhuva kansa. Nimitys "orok" perustuu ilmeisesti poroa tarkoittavaan sanaan "oron". Sitä ei tule sekoittaa samankantaisiin nimityksiin orotšit tai orotšenit, joista jälkimmäinen on tarkoittanut kaikkia poronhoitoa harjoittavia tunguuseja. Nykyisin kansan ja kielen nimitykseksi on vakiintumassa "ulta". Heillä on laissa tunnustettu Venäjän vähälukuisen alkuperäiskansan asema.


title: Orokit

text: Orokit jakautuvat kahteen ryhmään. Pohjoisryhmä asuu Sahalinin alueen Valin taajamassa ja eteläryhmä lähellä Poronaiskin kaupunkia. Vuonna 1897 pohjoisorokkeja laskettiin olleen 445 henkeä ja eteläorokkeja 304. Neuvostoliiton vuoden 1926 väestönlaskennassa rekisteröitiin 162 pohjoisryhmän jäsentä. Eteläryhmän asuinalue kuului tuolloin Japaniin. Myöhemmissä Neuvostoliiton väestönlaskennoissa osa orokeista luettiin orotšeiksi tai Sahalinin evenkeiksi. 1990-luvulla orokkien todelliseksi lukumääräksi arvioitiin noin 400 henkeä.


title: Orokit

text: Venäjän vuoden 2002 väestölaskennassa orokit rekisteröitiin nimellä "ulta". Ultia eli orokkeja laskettiin olevan 346 henkeä, joista 298 asui Sahalinilla. Orokin kielen puhujia on vain muutamia kymmeniä. Kaikki orokit osaavat venäjää.


title: Orokit

text: On arveltu, että orokit ja ultšat muodostivat aikaisemmin yhtenäisen poronhoitajakansan, josta osa muutti muutamia satoja vuosia sitten Sahalinille. Orokin, ultšan ja nanain kielet ovat läheistä sukua keskenään. Kansatieteelliset tutkimukset osoittavat orokkien asuneen Sahalinilla jo pitkään.


title: Orokit

text: Perinteisiä elinkeinoja ovat kalastus ja metsästys. Kesällä orokit asuivat kiinteissä asutuksissa, talvella he liikkuivat poroilla. 1800–1900-lukujen vaihteessa alettiin harjoittaa kaupallista hylkeenpyyntiä ja kalastusta. Poronhoidosta jouduttiin vähitellen luopumaan ja eteläorokit asettuivat vakituisiin asutuksiin. Suhteet naapurikansoihin nivheihin ja ainuihin sekä mantereelta muuttaneisiin ultšoihin, nanaihin ja udeheihin olivat läheiset. Perinteiseen uskontoon kuului luonnonhenkien palvonta, karhunpeijaiset ja šamanismi.


title: Orokit

text: Neuvostoaikana pohjoisorokit koottiin Valin taajamaan, johon perustettiin yksi suuri kolhoosi (myöhemmin sovhoosi). Eteläorokit muodostivat kalastuskolhoosin. Elintavat ja kulttuuri ovat muuttuneet voimakkaasti, mutta kansallinen itsetunto on vahva ja nuoriso on kiinnostunut kansansa perinteistä.


title: Killswitch Engage (vuoden 2009 albumi)

text: Killswitch Engage on Killswitch Engagen viides studioalbumi. Nimi herättää sekaannusta, koska yhtyeen ensimmäisellä levyllä on täysin sama nimi. Suomessa levy ilmestyi 30. kesäkuuta 2009.


title: Killswitch Engage (vuoden 2009 albumi)

text: Killswitch Engage on yhtyeen viimeinen albumi, jolla laulajana toimii Howard Jones.


title: Killswitch Engage (vuoden 2009 albumi)

text: Albumi ylsi Yhdysvalloissa Billboard 200 -listan sijalle 7. Suomessa se debytoi virallisen albumilistan sijalla 15.


title: Jouko Hassi

text: Jouko Juhani Hassi (s. 19. marraskuuta 1959 Rantsila) on suomalainen pika- ja aitajuoksija. Hän kilpailee edelleen veteraanisarjoissa. Hän on edustanut Oulun Pyrintöä vuoteen 1978 ja jälleen vuodesta 1983 edustettuaan välillä Oulun NMKY:tä. Hänen valmentajanaan on toiminut Jussi Saarela.


title: Jouko Hassi

text: Hassi karsiutui Helsingin MM-kilpailuissa 1983 100 metrin alkuerissä. 4 × 100 metrin viestissä hän kuului välieriin edenneeseen Suomen joukkueeseen. Göteborgin sisäratojen EM-kilpailuissa 1984 hän karsiutui 60 ja 200 metrin alkuerissä. Hassi edusti Suomea aikuisten maaotteluissa vuosina 1981–1984. Hän voitti 100 metrin maaottelujuoksun Tukholmassa 1983 ajalla 10,60.


title: Jouko Hassi

text: Hassi saavutti Kalevan kisoissa 100 metrillä hopeaa 1982, 1983 ja 1984 sekä pronssia 1981. 200 metrillä hän sai hopeaa 1981 ja pronssia 1983. 400 metrin aitajuoksussa hän sai pronssia 1989. Viestijuoksun SM-kilpailuissa Hassi sai 4 × 100 metrillä kultaa 1982, 1983 ja 1990 sekä pronssia 1989. 4 × 400 metrin viestissä hän sai hopeaa 1978, 1985, 1989 ja 1990 sekä pronssia 1981 ja 1983. Sisäratojen SM-kilpailuissa hän voitti 1984 kultaa sekä 60 että 200 metrillä.


title: Yläneenjoki

text: Yläneenjoki on 38 kilometriä pitkä joki Pöytyällä Yläneellä Varsinais-Suomessa. Se laskee Säkylän Pyhäjärveen ja kuuluu Eurajoen vesistön "Pyhäjärven valuma-alueeseen". Yläneenjoki on pinta-alaltaan 239 km² suuruisen "Yläneenjoen valuma-alueen" laskujoki. Se laskee Pyhäjärveen sen eteläpäässä "Pehkurannan" länsiosassa "Kromonokan" vierestä. Joen keskimääräinen virtaus vaihtelee vuosittain pääasiassa sademäärien mukaan 1,2 m³/s−3 m³/s.


title: Yläneenjoki

text: Yläneenjoki on "Yläneenjoen valuma-alueen" laskujoki ja valuma-alueen pinta-ala on 239 km². Pohjoisessa valuma-alue rajautuu "Pyhäjoen valuma-alueeseen", joka kuuluu myös Eurajoen vesistöön, sekä idässä Loimijoen valuma-alueeseen ja Aurajoen vesistöön. Lännessä se rajoittuu Laajoen vesistöön.


title: Yläneenjoki

text: Joki virtaa pääosin entisen Yläneen kunnan alueella Pöytyällä, mutta sen latvat ulottuvat myös Oripään ja Loimaan (Alastaro) puolelle. Valuma-alueesta 22 % on peltoa.


title: Yläneenjoki

text: Tärkeimmät sivuhaarat ovat Yläneenjoen alkujuoksulta lukien seuraavat ojat (suluissa on näiden yhtymäkohta alajuoksulta mitattuna).


title: Yläneenjoki

text: Joki jatkuu Peräsuonojasta vielä "Makkarkosken" kylän läpi 5,3 kilometriä. Latvavesien valuma-alue on 27,3 km². Muita Yläneenjoen sivuhaarjoja ovat "Yläneen Myllyoja, Lietsanoja, Kärrilänoja, Imponoja, Vehmasoja, Kiimassuonoja, Tourulanoja, Oripään Myllyoja, Liinoja, Vuotavanoja" ja "Kullansuonoja".


title: Yläneenjoki

text: Yläneenjoen suurimmat kuormittajat ovat maatalous ja haja-asutus, joiden päästämät ravinteet kulkeutuvat joen mukana myös Pyhäjärveen. Typpikuormitys Pyhäjärveen oli 1980-luvulla 123 tonnia, 1990-luvulla 158 tonnia ja 2000-luvun alkupuoliskolla 184 tonnia vuodessa. Fosforikuormitus oli samaan aikaan vastaavasti 8,4 tonnia, 8,1 tonnia ja 8,3 tonnia vuodessa. Viemäreiden vuoto aiheutti 1990-luvun alkupuoliskolla yli 20 % näytteistä huonoja tuloksia. Suojelutoimien johdosta tilanne on parantunut huomattavasti ja huonoja näytteitä on saatu enää alle 10 %.


title: Yläneenjoki

text: Suojelutyö on alkanut 1990-luvun puolessavälissä. Ojien virtausta on hidastettu patoamalla niille laskeutusaltaita, suodattimia ja rakentamalla kosteikkoja, joiden läpi ojien vedet kulkeutuvat. Peltojen reunoille on jätetty suojavyöhykkeitä, jotta sadevedet eivät kuljettaisi kiintoainesta ojiin. Suodatinkenttiä, laskeutumisaltaita ja koskeikkoja ovat esimerkiksi "Kiimassuonojan kenttä", "Susiniemen koskeikko", "Imponojan kosteikko", "Tourulan patoallas-kosteikko" ja "Liinojan padot".


title: BMH Technology

text: BMH Technology on raumalla toimiva yritys, joka kehittää nykyisin ympäristöystävällisiä energiaratkaisuja.


title: BMH Technology

text: Yritys aloitti vuonna 1936 nimellä Ammus Oy, ja se sijaitsi oli Raumalla Kaivopuistossa. Se huolehti muun muassa talvi- ja jatkosodan aikaisesta puolustusmateriaalin tuotannosta. Yhtiön perustaja Rafael "Rafu" Lönnström (1892–1943) oli perustanut myös Helsinkiin Sytytin Oy:n vuonna 1929, joka vuonna 1940 muutti Raumalle ja yhtyi Ammus Oy:n kanssa 1959 Ammus-Sytytin Oy:ksi. Yhtyneistä yhtiöistä tuli 1971 Lönnström Oy, joka 1973 myytiin Huhtamäki-konsernille. Joidenkin lähteiden mukaan yhtiö lakkautettiin 1983 Rauman Venttiili ja Kone Oy:nä. Lukuisten omistaja- ja nimenvaihdosten jälkeen yhtiön nimi on kuitenkin nykyisin BMH Technology Oy, joka valmistaa jätteen sekä kiinteän polttoaineen käsittelyjärjestelmiä .


title: BMH Technology

text: Sotien jälkeen Ammus Oy:ssä (sekä sen tytäryhtiöissä esimerkiksi Rafu Lönnström Oy:ssä) tehtiin monenlaisia siviili- ja sotakorvaustuotteita, muun muassa maitohinkkejä, alumiinitankkeja ja -kattiloita, kutomokoneita, kuljettimia, LVI-varusteita, ruuveja, poria, sekä rautatievaunuja ja niiden osia. Soteva oli antanut yhtiölle määräyksen ryhtyä valmistamaan kapearaiteisia rautatievaunuja, joiden raideleveys oli 750 mm, kantavuus 9 tonnia ja jotka olivat varustetut kahdelle telillä à 4 pyörää. Vaunut olivat joko jarrullisia tai jarruttomia avovaunuja. Tilaus käsitti 3882 vaunua, joista yhtiö kerkesi valmistaa 2 147 vaunua ennen Neuvostoliiton taholta tulleita helpotuksia sotakorvausohjelmaan vuonna 1948. Samaan aikaan valmistettiin valetut ja taotut osat Valmetille vastaavanlaisiin vaunuihin noin 2 000 vaunua varten. Sotakorvaushelpotus 1948 lopetti lähes täysin yhtiön tuotannon. Yhtiö tuotti ketjuja vielä vuosia tämän jälkeen.


title: BMH Technology

text: Vuoden 1953 kapearaidemainoksesta (englanniksi) käy ilmi seuraavat tiedot Ammus Oy:stä:


title: Tahyna Tozzi

text: Tahyna Tozzi (s. 24. huhtikuuta 1986) on australialainen malli, laulaja ja näyttelijä, joka tunnetaan parhaiten rooleistaan Emma Frostina "" -elokuvassa sekä Perrinä "Blue Water High" -televisiosarjassa.


title: Venäjän jääkiekkoliitto

text: Venäjän jääkiekkoliitto ("Федерация хоккея России") on organisaatio, joka hallinnoi Venäjän jääkiekkoa. Venäjän miesten joukkue on tällä hetkellä IIHF World Rankingin kärjessä.


title: Venäjän jääkiekkoliitto

text: Liiton presidenttinä toimii entinen maalivahti Vladislav Tretjak. Sen kaikki maajoukkueet pelaavat korkeimalla sarjalla.


title: Venäjän jääkiekkoliitto

text: Venäjän jääkiekkoliitto perustettiin 1. huhtikuuta 1952. Maassa on yhteensä 82 967 rekisteröityä pelaajaa, joista miehiä on 25 750, naisia 257 ja junioreita 56 750.


title: Wii Music

text: Wii Music on pelikonsoli Wiille tehty musiikkipeli, jossa käytetään Wii Remote- ja Nunchuk-ohjaimia. Pelissä on 50 eri soitinta, joihin kuuluvat muun muassa kitara, basso, kosketinsoittimet, banjo, rummut joiden soittamista helpottaa Wii Fit -tasapainolauta, ja monta muuta soitinta.


title: Alain Laroche

text: Alain Laroche (s. 4. helmikuuta 1983) on yhdysvaltalainen koripalloilija, joka edustaa Korisliigassa pelaavia UU-Korihaita. Hän on pituudeltaan 198 cm.


title: Alain Laroche

text: Laroche pelasi yliopistokoripalloa Pohjois-Floridan yliopistossa, jossa hän teki viimeisenä kautenaan 18,2 pistettä ottelua kohden. Ensimmäisen ammattilaiskautensa Laroche pelasi Alankomaissa Hanzevast Capitalsin joukkueessa, mutta ehti pelata vain neljä ottelua. Kaudeksi 2007–2008 hän siirtyi Universidad de Concepcióniin, jonka riveissä hän voitti pronssia. Seuraavaksi kaudeksi Laroche siirtyi Korihaiden joukkueeseen, jonka hän johdatti aina pudotuspeleihin saakka. Hänen kahden pisteen heittoprosentti oli SM-sarjan historian kolmanneksi paras.


title: Alain Laroche

text: Kaudella 2009–2010 Laroche valittiin D-liigaan. Utah Flash varasi hänet 101:na pelaajana.


title: Tunnustuksettomuus (kirja)

text: Tunnustuksettomuus ("La laïcité") on filosofi Guy Haarscherin vuonna 1996 ilmestynyt kirja, jossa hän käsittelee tunnustuksettomuuden () käsitettä. Haarscherin mukaan tunnustukseton valtio ei aseta mitään uskontoa erityisasemaan ja takaa jokaiselle ajatuksenvapauden. Se suhtautuu puolueettomasti ja tasavertaisesti kaikkiin uskontoihin ja uskonnottomiin vakaumuksiin.


title: Tunnustuksettomuus (kirja)

text: Ranskassa tunnustuksettomuuden periaate toteutettiin vuonna 1905. Haarscher esittelee teoksessaan ranskalaisen tunnustuksettomuuden syntyhistoriaa ja vertailee eri Euroopan maiden ja Yhdysvaltojen tilannetta. Lisäksi hän pohtii sananvapauden ja uskonnonvapauden suhdetta monikulttuurisissa yhteiskunnissa.


title: Kevin Durand

text: Kevin Serge Durand (s. 14. tammikuuta 1974 Thunder Bay, Ontario, Kanada) on kanadalainen näyttelijä, joka tunnetaan erityisesti rooleistaan Joshuana "Dark Angelissa", Martin Keamyna "Lostissa" ja Fred J. Dukesina "ssa".


title: Semjon Varlamov

text: Semjon Aleksandrovitš Varlamov (; s. 27. huhtikuuta 1988 Samara, Venäjän SFNT, Neuvostoliitto) on venäläinen jääkiekkomaalivahti, joka edustaa NHL-seura Colorado Avalanchea.


title: Semjon Varlamov

text: Varlamov on venäläisen Lokomotiv Jaroslavlin kasvatti. Hän pelasi Lokomotivin kakkosjoukkueessa kausilla 2004–2005 ja 2005–2006 Pervaja Ligassa. Washington Capitals varasi Varlamovin ensimmäisellä kierroksella 23. pelaajana vuoden . Hän nousi ykkösjoukkueeseen kaudeksi 2006–2007 ja pelasi Venäjän superliigassa 33 ottelua runkosarjassa ja kuusi pudotuspeleissä. Kaudella 2007–2008 hän pelasi jo 44 runkosarjaottelua ja oli ykkösmaalivahti pudotuspeleissä, jossa joukkue pääsi finaaliin.


title: Semjon Varlamov

text: Varlamov teki sopimuksen Capitalsin kanssa jo heinäkuussa 2007, mutta tuli Pohjois-Amerikkaan vasta kaudeksi 2008–2009. Hän pelasi suurimman osan kaudesta AHL:ssä farmiseura Hershey Bearsissa. Hän debytoi NHL:ssä joulukuussa 2008 Montreal Canadiensia vastaan ja tuli valituksi ottelun ykköstähdeksi. Kun kakkosmaalivahti Brent Johnson loukkaantui helmikuussa 2009, Varlamov kutsuttiin José Théodoren kirittäjäksi. NHL:n vuoden 2009 pudotuspelien ensimmäisellä kierroksella New York Rangersia vastaan Varlamov sai ykkösmaalivahdin paikan José Théodorelta Capitalsin hävittyä ensimmäisen pelin. Hän pelasi seuraavissa peleissä vakuuttavasti ja johdatti Capitalsin pudotuspelien toiselle kierrokselle ensimmäisen kerran sitten vuoden 1998. Capitals tippui lopulta Pittsburgh Penguinsille.


title: Semjon Varlamov

text: Kaudella 2009–2010 Varlamov aloitti kakkosmaalivahtina. Hän oli pääsemässä ykkösmaalivahdiksi, mutta juuri hyvän vireen aikana Varlamov loukkaantui ja hänet lähetettiin Hershey Bearsiin joulukuussa 2009. Hän pelasi runkosarjassa vain 26 ottelua, mutta nousi pudotuspeleissä ykkösmaalivahdiksi. Seuraavalla kaudella hän pelasi runkosarjassa 27 ottelua. Heinäkuussa 2011 Washington myi Varlamovin Colorado Avalancheen saaden vastineeksi kaksi varausvuoroa. Coloradossa Varlamov sai heti ykkösmaalivahdin paikan, ja kauden 2013–2014 jälkeen oli ehdokkaana Vezina Trophyn voittajaksi Ben Bishopin ja Tuukka Raskin lisäksi. Rask kuitenkin voitti palkinnon.


title: Semjon Varlamov

text: Varlamov edusti Venäjää alle 18-vuotiaiden MM-kilpailuissa vuosina 2005 ja 2006 pelaten ykkösmaalivahtina. Hän pelasi nuorten MM-kilpailuissa vuosina 2006 ja 2007, voittaen kummallakin kerralla hopeaa.


title: Semjon Varlamov

text: Varlamov kuului Venäjän maajoukkueeseen Vancouverin 2010 olympialaisissa, mutta ei pelannut kisoissa yhtään ottelua. Hänet valittiin samana vuonna kevään Saksan MM-kilpailuihin, jossa hän toimi Venäjän ykkösmaalivahtina. Varlamovin torjuntaprosentti oli mainio 95,1% Venäjän jäädessä hopealle.


title: Ratchet & Clank: A Crack in Time

text: Ratchet & Clank: A Crack in Time on Insomniac Gamesin kehittämä ja Sony Computer Entertainmentin julkaisema tasohyppelypeli. Peli julkaistiin PlayStation 3:lle Pohjois-Amerikassa 27. lokakuuta 2009, Australiassa 5. marraskuuta 2009 ja Euroopassa 6. marraskuuta 2009. Peli on pelisarjan kolmas PlayStation 3:lle ilmestynyt peli. Neljäs ja viimeinen osa, Ratchet & Clank: Into the Nexus, julkaistiin marraskuussa 2013 PlayStation 3:lle.


title: Ratchet & Clank: A Crack in Time

text: "A Crack in Time" jatkuu siitä, mihin edellinen peli jäi. Tohtori Nefarious paljastuu Clankin kidnappaajaksi ja Ratchet on yhä matkalla tämän luokse. Ratchetin taival on kuitenkin erittäin pitkä ja täynnä vaaroja. Hän joutuu kohtaamaan matkallaan ennennäkemättömiä taisteluita, ja hänen mukaansa liittyy toinen lombax, salaperäinen Alister Azimuth.


title: Ratchet & Clank: A Crack in Time

text:
Ratchet tuhoaa tohtori Nefariouksen ja lähtee pelin lopussa Azimuthin kanssa Suurelle kellolle. Ratchet tulee saattamaan Clankia Orvusin kammioon, mutta Azimuth vaatii, että he siirtäisivät aikaa ja estäisivät Tachyonin aiheuttaman tuhon ja pelastaisivat lombaxit. Ratchet ei suostu tähän, jolloin Azimuth surmaa Ratchetin. Tämän onneksi Clank menee Orvusin kammioon, matkustaa ajassa ja pelastaa Ratchetin. Tämän jälkeen Ratchet alkaa taistelemaan Azimuthin kanssa ja voittaa.
Lopulta Azimuth kuolee kammion räjähtäessä. Clank lähtee Ratchetin mukaan, koska haluaa auttaa tätä löytämään muut lombaxit.


title: Ratchet & Clank: A Crack in Time

text:
The PlayStation Blog ilmoitti asesuunnittelukilpailun kestävän 10. huhtikuuta 2009 asti. Voittajan ase olisi käytössä uudessa Ratchetissa. Peliin on myös tehty omat action-nukkehahmot, jotka tulivat myyntiin 16. tammikuuta 2010.
Ainakin Ratchetin, Clankin, Nefariouksen ja Trokarin äänet vaihtelevat eri ääninäyttelijöiden välillä.


title: Isao Takahata

text: Isao Takahata (, 29. lokakuuta 1935 Ise, Mien prefektuuri – 5. huhtikuuta 2018) oli japanilainen anime-ohjaaja. Hän työskenteli vuodesta 1985 Studio Ghiblissä, jonka hän perusti yhdessä Hayao Miyazakin kanssa. Takahatan ura animaattorina alkoi 1960-luvulla Toei Animationissa. Miyazakiin hän tutustui jo ensimmäisessä ohjaustyössään "Horus, auringon prinssi", jossa tämä toimi avainanimaattorina.


title: Isao Takahata

text: Ohjaajana:


title: Max Cullen

text: Max Cullen (s. 29. huhtikuuta 1940) on australialainen näyttelijä, joka on esiintynyt useissa australialaisissa elokuvissa ja televisiosarjoissa. Hänet tunnetaan erityisesti rooleistaan televisiosarjoissa "Lentävät lääkärit" ja "Love My Way" sekä elokuvassa "Spider and Rose".


title: Max Cullen

text: Cullen syntyi Wellingtonissa, Uudessa Etelä-Walesissa. Hän toivoi uraa maalarina ja kuvanveistäjänä opiskeltuaan Sydneyn kansallisessa taidekoulussa (National Art School) vuonna 1956 ja myöhemmin Julian Ashtonin taidekoulussa yhdessä Brett Whiteleyn kanssa vuonna 1959. Hänen töitään on asetettu näytille säännöllisesti ja Cullen on myös toiminut kuvittajana, sarjakuvataiteilijana sekä sivujen sommittelijana useille lehdille.


title: Max Cullen

text: Cullen esiintyi vuoden 2009 "" -elokuvassa yhdessä kahden muun australialaisen näyttelijän, Hugh Jackmanin ja Asher Keddien, kanssa.


title: Valkeakosken tehdasrata

text: Valkeakosken tehdasrata oli Myllysaaren paperitehtaan (Walkiakoski Oy, myöhemmin Tervasaaren paperitehdas) sisäistä liikennettä hoitanut 600 mm:n raideleveydelle rakennettu kapearaiteinen tehdasrata, joka valmistui 1906. Rata kulki tehdasalueelta nykyistä Valkeakoskenkatua pitkin Hakalan rannan halkoplaanille. Radan veturia kutsuttiin nimellä ""Pässi"" ja rataa nimellä ""Pässirata"". Rata purettiin tehdasalueelta todennäköisesti 1940-1950 -lukujen vaihteessa ja tehtaan sisäinen liikenne korvattiin autokuljetuksella.


title: Valkeakosken tehdasrata

text: Radasta on äärimmäisen vähän tietoa, mutta yksi radalla kulkeneista vetureista oli Smoschewer & Co.:n tehtailla Saksassa 1918 valmistunut höyryveturi (647/1919, 0-4-0)(kuva).


title: Kukka-Maaria

text: Kukka-Maaria on suomalainen naisen etunimi. Suomessa nimi on kesäkuuhun 2016 mennessä annettu 736 henkilölle, jotka kaikki ovat naisia. Kukka-Maarian nimipäivä on 2. heinäkuuta, ja se on nykyään ainoa yhdysnimi, joka on erikseen merkittynä Suomen almanakkaan.


title: Kukka-Maaria

text: Alun perin Kukka-Maaria oli kansanomainen nimitys vanhalle Neitsyt Marian kunniaksi 2. heinäkuuta vietetylle juhlapäivälle.. Juhlapäivää ("visitatio Mariae") on vietetty katolisessa kirkossa 1200-luvulta saakka sen vierailun kunniaksi, jonka Maria Luukkaan evankeliumin mukaan teki sukulaisensa Elisabetin, Johannes Kastajan äidin luo saatuaan enkeli Gabrielilta ilmoituksen, että hän tulee synnyttämään Jeesuksen.. Protestanttisissa maissa päivää ei enää uskonpuhdistuksen jälkeen vietetty kirkollisena juhlapäivänä, mutta esimerkiksi Suomessa se oli "Marian etsikkopäivän" nimellä (tai lyhenteellä Marian ets. p) merkittynä almanakkoihin vielä kauan sen jälkeen. Päivä tunnettiin pitkään myös kansanomaisena merkkipäivänä, jonka nimitykset "Heinä-Maaria" ja "Kukka-Maaria" johtuivat siitä, että vanhastaan Neitsyt Marialle pyhitetty kasvi, matara, kukkii juuri heinäkuun alussa.


title: Kukka-Maaria

text: Vuonna 1970 katolinen kirkko siirsi "Visitatio Mariae" -juhlan toukokuun 31. päivään. Suomessa Marian ja myös Kukka-Maarian nimipäivä on kuitenkin edelleen 2. heinäkuuta.


title: Brendon Dedekind

text: Brendon Dedekind () on eteläafrikkalainen entinen uimari ja MM-mitalisti. Dedekind voitti Ateenan lyhyen radan MM-kilpailuista 2000 hopeaa 50 metrin vapaauinnista sekä rintauinnista. Dedekind voitti urallaan myös yhden kullan Tyynenmeren mestaruuskilpailuista. Lisäksi hän edusti kotimaataan kaksissa olympialaisissa, vuosina 1996 ja 2000, ilman suurempaa menestystä.


title: Brendon Dedekind

text: Dedekind edusti uintiurallaan seuratasolla "Pietermaritzburg Seals" -uimaseuraa.


title: Arto Halonen (jalkapalloilija)

text: Arto Halonen (s. 13. kesäkuuta 1964 Turku) on suomalainen jalkapallovalmentaja ja entinen jalkapalloilija.


title: Arto Halonen (jalkapalloilija)

text: Keskikentällä pelanneen Halosen ura alkoi III divisioonan Turun Tovereista 1981. Hän pelasi seurassa vuoteen 1988 asti, johon mennessä TuTo nousi I divisioonaan. Yhden BK-IFK:ssa vietetyn kauden jälkeen Halonen siirtyi Jaroon kaudeksi 1990, jonka päätteksi seura nousi Veikkausliigaan. Halonen pelasi Jarossa aina kauteen 1997 asti. Liigauran jälkeen hän pelasi vielä useita kausia alemmilla sarjatasoilla Öja-73:ssa. Kaikkiaan Halonen pelasi seitsemän kauden aikana 175 pääsarjatason ottelua, joissa hän teki 12 maalia.


title: Arto Halonen (jalkapalloilija)

text: Suomen maajoukkueessa Halonen pelasi vuonna 1997 kolme A-maaottelua.


title: Arto Halonen (jalkapalloilija)

text: Pelaajauran jälkeen Halonen on toiminut valmentajana muun muassa Ykkösessä Kokkolan Pallo-Veikoissa.


title: Erkki Harell

text: Erkki Harell (12. maaliskuuta 1930 Pori – 25. maaliskuuta 2014 Pori) oli suomalainen jalkapalloilija. Hän oli ensimmäinen Porissa jalkapallo-oppinsa saanut A-maajoukkuepelaaja.


title: Erkki Harell

text: Puolustajana pelannut Harell edusti urallaan muun muassa Rosenlewin Urheilijoita, Turun Palloseuraa, Porin Palloilijoita sekä Porin Karhuja. Ainoan Mestaruussarjakautensa hän pelasi TPS:ssä vuonna 1958. Lisäksi Harellille kertyi 15 kautta Suomensarjassa ja 5 kautta Maakuntasarjassa.


title: Erkki Harell

text: A-maajoukkueessa Harell esiintyi vuonna 1957 kahdeksan kertaa, muun muassa Neuvostoliittoa ja Puolaa vastaan pelatuissa MM-karsintaotteluissa. Hän onnistui nousemaan maajoukkueeseen, vaikka edusti tuolloin Suomen toiseksi korkeimman sarjatason seuraa.


title: Duke Nalon

text: Dennis "Duke" Nalon (2. maaliskuuta 1913 – 26. helmikuuta 2001) oli yhdysvaltalainen Indianapolis 500-, Midget cars- ja Sprint car -kuljettaja.


title: Duke Nalon

text: Nalon aloitti kilpailemisen 17-vuotiaana Midget cars -sarjassa 1930-luvulla voittaen useita kilpailuja, kunnes toinen maailmansota keskeytti kilpa-ajot ja hän siirtyi asepalvelukseen sodanaikaisena lentomekaanikkona palaten sodan jälkeen jatkamaan kilpauraansa Indianapolis Motor Speedwayllä. Hän sekä aloitti, että lopetti kilpa-ajajan uransa voitolla kyseisessä sarjassa. Hän voitti myös vuoden 1938 East Coastin AAA Sprint Car -sarjan mestaruuden.


title: Duke Nalon

text: Hän osallistui yhteensä 10 Indianapolis 500 -kilpailuun kausilla 1938, 1940–41, 1946–49 ja 1951–53. Hän ajoi kahdesti paalupaikalle vuoden 1949 ja 1951 kilpailuissa, joista jälkimmäinen on laskettu mukaan F1-tuloksiin. Ensimmäisessä kilpailussa hän keskeytti kierroksella 23 ja jälkimmäisessä putosi kymmenenneksi. Hän ajoi kolmanneksi vuoden 1948 kilpailussa.


title: Duke Nalon

text: Nalon sai lempinimekseen "The Iron Duke" ja hän kuului Chicagon jengiin yhdessä Tony Bettenhausenin kanssa. Kilpauransa jälkeen Nalon vieraili usein kilpa-autokisoissa sekä ajoi itse turva-autoa Indianapoliksen radalla vuosina 1981 ja 1983.


title: Duke Nalon

text: Eläessään Nalon valittiin National Midget Auto Racing Hall of Fameen vuonna 1987 ja National Sprint Car Hall of Fameen vuonna 1991. Kuolemansa jälkeen hänet nimettiin vuonna 2015 Motorsports Hall of Fame of Americaan.


title: Duke Nalon

text: Nalon joutui vuoden 1949 Indianapolis 500 -kilpailussa kolariin, josta hän selvisi pidättämällä hengitystään palavassa autossa. Hänen jalkansa kuitenkin paloivat pahoin hänen noustessaan ulos autosta, minkä seurauksena ne vaivasivat häntä aina kuolemaansa asti. Nalon kuoli sydänkohtaukseen vuonna 2001.


title: Tate Donovan

text: Tate Buckley Donovan (s. 25. syyskuuta 1963 New York) on yhdysvaltalainen näyttelijä ja ohjaaja. Hänet tunnetaan parhaiten roolistaan Jimmy Cooperina "O.C."-nuortensarjassa.


title: Cal Niday

text: Cal Niday (29. huhtikuuta 1914 Turlock, Kalifornia – 14. helmikuuta 1988 Lancaster, Kalifornia) oli yhdysvaltalainen Indianapolis 500 -kuljettaja. Hän osallistui kolmeen Indianapolis 500 -kilpailuun kausilla 1953–1955. Hän oli parhaimmillaan kymmenes vuoden 1954 kilpailussa.


title: Cal Niday

text: Niday menetti jalkansa moottoripyöräonnettomuudessa lukion jälkeen, mutta se ei haitannut hänen uraansa. Hän oli myös ensimmäinen, joka käytti modernin tyylin kypärää Indy 500 -kilpailussa. Hän kuoli sydänkohtaukseen vuonna 1988.


title: Mecklenburgin evankelisluterilainen maakirkko

text: Mecklenburgin evankelisluterilainen kirkko () oli yksi Saksan maakirkoista ja Saksan evankelisen kirkon (EKD) jäsen. Kirkon pääpaikka sijaitsi Schwerinissä. Kirkolla oli 208 532 jäsentä 302 seurakunnassa. Toukokuussa 2013 kirkko yhdistyi Pommerin evankelisen kirkon ja Pohjois-Elben evankelisluterilainen kirkko kanssa muodostaen Pohjois-Saksan evankelisluterialainen kirkko .


text: Kirkko oli Saksan yhdistyneen evankelisluterilaisen kirkon jäsen ja kuului Euroopan evankelisten kirkkojen yhteisöön. Kansainvälisiä sidosryhmiä on Luterilainen maailmanliitto ja Kirkkojen maailmanneuvosto. Ystävyyskirkko oli vuodesta 1990 Romanian evankelisluterilainen kirkko. Kirkkokunnan pääkirkko on Schwerinin tuomikirkko.


text: Maakirkon toiminta-alueena oli historiallinen Mecklenburgin alue, joka nykyisin muodostuu Länsi-Pommerista ja Etu-Pommerista. Kirkkoon kuului myös joitakin seurakuntia Schleswig-Holsteinista ja Brandenburgista.


text: Uskonpuhdistus tapahtui Mecklenburgissa vuonna 1523 herttua Henrik V:n ja Albrecht VII:n johdolla. Mecklenburg omaksui tuolloin luterilaisen tunnustuksen, jota saarnasi muiden muassa Joachim Slüter (n. 1490–1532), Rostockin Pietarinkirkon kappalainen. Schweriniin syntyi reformoitu seurakunta, joka toimii siellä edelleen. Kirkkojärjestys maakirkolle vahvistettiin 1552. Vuonna 1571 kirkko jaettiin piireihin (), joita olivat tuona aikana Wismar, Güstrow, Parchim, Schwerin, Rostock ja Neubrandenburg. Vuonna 1701 Mecklenburg jaettiin Mecklenburg-Schwerinin ja Mecklenburg-Strelitzin herttuakuntien kesken, jolloin maakirkko jakaantui vastaavasti.


text: Kirkon päämiehenä toimi vuoteen 1918 saakka kulloinenkin ruhtinas (herttua, suurherttua) ja vuodesta 1921 maasynodin valitsema piispa. Uusi kirkkojärjestys vahvistettiin vuonna 1921. Vuonna 1933 eri herttuakuntiin jakaantunut kirkko yhdistyi jälleen Mecklenburgin maakirkoksi. Toisen maailmansodan jälkeen Mecklenburgin maakirkko liittyi syntyneeseen Saksan evankeliseen kirkkoon ja Saksan yhdistyneeseen evankelisluterilaiseen kirkkoon. Käytännössä yhteys Saksan kansalliseen kirkolliseen yhteisöön katkesi ja Itä-Saksan puolella toiminut Mecklenburgin maakirkko oli suurissa vaikeuksissa toimien osana Itä-Saksan kirkkojen yhteenliittymää.


text: Kirkkoon kuului viisi kirkkopiiriä, jotka jakautuivat rovastikuntiin ja seurakuntiin.


text: Rovastikunnat:


title: Asami Kanai

text: Asami Kanai (, s. 21. elokuuta 1984 Kanagawa, Japani) on japanilainen näyttelijä ja malli. Hänet tunnetaan parhaiten Chisato Matsuin roolista elokuvassa "Battle Royale".


title: Yemenian lento 626

text: Yemenian lento 626 oli Jemenin Sanaasta Komorien Moroniin 30. kesäkuuta 2009 suuntautunut lento, jossa lentokone putosi mereen Komorien rannikolla. Onnettomuudessa sai surmanssa 141 matkustajaa ja 11 miehistön jäsentä. Yksi matkustaja, 14-vuotias tyttö, löydettiin elossa.


title: Yemenian lento 626

text: Onnettomuus oli toinen Airbus-koneille sattunut onnettomuus saman kuukauden aikana. 1. kesäkuuta 2009 Air Francen lento 447 syöksyi Atlantin valtamereen.


title: Yemenian lento 626

text: Kone, Airbus A310-324, oli valmistunut vuonna 1990, ja sen omisti lentokoneliisaukseen erikoistunut International Lease Finance Corporation (ILFC). Alun perin kone lensi Air Libertén väreissä. Ennen siirtymistä Yemenian käyttöön vuonna 1999 koneella ehti olla usealla muullakin käyttäjällä.


title: Yemenian lento 626

text: Kone katsastettiin Ranskassa 2007, jolloin siinä havaittiin lukuisia turvallisuuspuutteita. Tästä huolimatta kone lensi normaaleja reittilentoja.


title: Yemenian lento 626

text: Kone putosi vain hetkeä ennen toista laskeutumisyritystä. Ensimmäinen laskeutumisyritys oli epäonnistunut huonon sään johdosta. Säätila onnettomuushetkellä oli myrskyisä.


title: Yemenian lento 626

text: Onnettomuus oli kolmas Yemenian koneille sattunut. Kaksi aiempaa sattuivat vuonna 2000 ja 2001. Aiemmissa ei kuitenkaan sattunut henkilövahinkoja.


title: Savelan voimalaitos

text:
Savelan voimalaitos on vuonna 1974 rakennettu Jyväskylän Energiantuotannon voimalaitos Rautpohjan teollisuusalueella Mäki-Matin kaupunginosassa Jyväskylässä. Voimala käyttää polttoaineenaan turvetta ja öljyä.
Se tuottaa teollisuushöyryä Metson Rautpohjan paperikonetehtaalle (koepaperitehdas) sekä kaukolämpöä ja sähköä lämmityskauden aikana.
C-kattilalla voidaan tuottaa sähköä 34 MW teholla lauhdetuotannossa ja 28 MW teholla vastapainetuotannossa. B-kattilaa käytetään Rauhalahden voimalaitoksen huoltoaikana ja kaukolämpökuorman ylittäessä Rauhalahden kapasiteetin. Öljykattiloita käytetään kuorman ylittäessä B-kattilankin tuotantokyvyn ja erilaisissa häiriötilanteissa. Laitos tuottaa vuodessa kaukolämpöä noin 315 GWh, sähköä noin 17 Gwh ja höyryä noin 12 GWh.


title: Savelan voimalaitos

text: Turve tuodaan laitokselle autokuljetuksin ja öljy autoilla ja junilla. Jäähdytysvetensä laitos ottaa läheisestä Vasikkalammesta. Voimalalla on kaksi 90 metriä korkeaa piippua. Laitokselle johtava Rautpohjan/Savelan teollisuusraide rakennettiin Valtion Tykkitehdasta varten vuonna 1937. Uusin osa rakennettiin Savelan voimalaa varten vuonna 1974. Raide korjattiin vuonna 2006 asentamalla sinne betoniset ratapölkyt, uudet kiskot ja sepelikerros. Raide tulee kestämään 50 vuotta ennen seuraavaa kunnostusta.


title: Savelan voimalaitos

text: Palaturvetta polttava, 1960-luvun alusta peräisin oleva B-kattila on tarkoitus romuttaa. Lisäksi LCP-direktiivi asettaa laitoksen öljykäyttöiselle C-kattilalle tiukat päästörajat. C-kattilan käyttö lopetetaan vuoden 2015 loppuun mennessä.


title: Tallinna Kalev

text: Tallinna Kalev on virolainen koripalloseura, joka sijaitsee Tallinnassa. Joukkue pelaa SEB Korvpalli Meistriliigan lisäksi Baltian liigaa. Kalev on voittanut Viron mestaruuden viisi kertaa ja ollut hopealla kaksi kertaa.


title: Tallinna Kalev

text: Seura perustettiin nykyisessä muodossaan vuonna 2002. Sen samalla nimellä toiminut edeltäjä voitti viimeisen Neuvostoliiton koripallomestaruuden vuonna 1991.


title: Norjan valtiollinen musiikkikorkeakoulu

text: Norjan valtiollinen musiikkikorkeakoulu on Norjan korkein musiikkioppilaitos. Se sijaitsee Oslon Majorstuenilla.


title: Norjan valtiollinen musiikkikorkeakoulu

text: Korkeakoulu tarjoaa opintolinjat klassisessa musiikissa (muusikko- ja opettajalinja), orkesterinjohdossa, kirkkomusiikissa, jazzissa, musiikkiterapiassa sekä säveltämisessä. Koulutuksen lisäksi oppilaitos edistää myös musiikin tutkimusta ja kehittämistä.


title: Norjan valtiollinen musiikkikorkeakoulu

text: Ensimmäinen ajatus valtiollisesta musiikkioppilaitoksesta syntyi 1800-luvulla. Ludvig Mathias Lindeman ja Peter Lindeman aloittivat vuonna 1883 "Organistskolen"in (urkukoulu) silloisessa Kristianiassa. Koulusta kehittyi maan ensimmäinen konservatorio ja se muodosti tärkeän perustan tulevalle musiikkikorkeakoululle.


title: Norjan valtiollinen musiikkikorkeakoulu

text: Valtiollinen musiikkikorkeakoulu perustettiin 1973, jolloin Stortinget päätti asiasta. "Østlandets musikkonservatorium" yhdistyi nykyiseen korkeakouluun 1996.


title: Aaron Jeffery

text: Aaron C. Jeffery (s. 1970) on Logie-palkittu uusiseelantilainen näyttelijä.


title: Aaron Jeffery

text: Jeffery syntyi Aucklandissa, mutta muutti 17-vuotiaana Australiaan opiskelemaan näyttelemistä. Hän valmistui NIDAsta vuonna 1993 ja aloitti televisiouransa "Ship to Shore" -nimisessä lastenohjelmassa. Jeffery tunnetaan parhaiten roolistaan Alex Ryanina "McLeodin tyttäret" -draamasarjassa, joka päättyi tammikuussa 2009. Hän on myös esiintynyt uusiseelantilaisen "Outrageous Fortune" -sarjan kolmannella tuotantokaudella.


title: Aaron Jeffery

text: Vuonna 2005 Jeffery joutui oikeuteen uhkailtuaan vaimoaan. Pari erosi tapauksen jälkeen.


title: Tim Pocock

text: Tim Pocock (s. 24. lokakuuta 1985) on australialainen näyttelijä ja oopperalaulaja. Hän innostui näyttelemisestä itkettyään oopperalavalla ja ymmärrettyään tuolloin, etteivät hänen kasvonpiirteensä erotu kaukaa katsomosta toisin kuin kameran edessä. Toistaiseksi Pocockin ainoa elokuvarooli on ollut elokuvassa "", jossa hän näytteli nuorta Scott Summersia. Vuosina 2010–2012 hän esiintyi australialaisessa nuortensarjassa "Tanssiakatemia".


title: Nykyaikainen viisiottelu kesäolympialaisissa 1920

text: Antwerpenin kesäolympialaisissa 1920 kilpailtiin nykyaikaisessa viisiottelussa yhdessä lajissa, miesten yksilökilpailussa. Vuoden 1912 olympialaisten tapaan ruotsalaiset valtasivat itselleen kaikki mitalisijat.


text: Yhteensä 23 urheilijaa kahdeksasta maasta kilpaili Antwerpenin olympialaisten nykyaikaisessa viisiottelussa. Maan edustajien lukumäärä on sulkeissa.


title: My Song

text: My song on 10 kappaleen kokoelma Bobby Vintonilta, joka julkaistiin 1980.


title: Polka Album

text: Polka Album on Bobby Vintonin kymmenen kappaleen kokoelma-albumi, joka julkaistiin 1981.


title: The Man Who Killed Don Quixote

text: The Man Who Killed Don Quixote on tuleva brittiläinen seikkailuelokuva, jonka ohjaa Terry Gilliam. Elokuva kertoo miehestä, joka matkaa tulevaisuudesta 1600-luvun Espanjaan ja lähtee Don Quijoten mukaan tämän matkalle.


title: The Man Who Killed Don Quixote

text: Elokuvan kuvaukset alkoivat alun perin jo vuoden 2000 lopulla, mutta elokuvan pääroolia esittänyt Jean Rochefort sairastui ja tuotanto lopetettiin. Elokuvan toisessa pääroolissa olisi ollut Johnny Depp.


title: The Man Who Killed Don Quixote

text: Gilliam alkoi uudelleenkuvata elokuvaa vuonna 2009, mutta kuvaukset keskeytyivät rahoitusongelmiin vuonna 2010.


title: The Man Who Killed Don Quixote

text: Vuonna 2014 Gilliam ilmoitti, että hän alkaisi kuvata elokuvaa vuonna 2015 saatuaan rahoituksen. Elokuvaa aletaan kuvata keväällä 2015 ja sen on määrä ilmestyä toukokuussa 2016. Alustavien tietojen mukaan John Hurt näyttelee nimikkoroolin ja Jack O’Connell Tobya. Helmikuussa 2015 tuli tieto, että elokuvan kuvaukset alkavat vasta elokuussa.


title: The Man Who Killed Don Quixote

text: Vuonna 2016 Gilliam ilmoitti, että elokuvan kuvaukset alkaisivat saman vuoden syksyllä ja että pääosiin oli valittu Adam Driver ja Michael Palin.


title: The Man Who Killed Don Quixote

text: Elokuvan kuvaukset on saatu valmiiksi vuonna 2017.


title: 313 (auto)

text: 313 on Aku Ankan auton rekisterinumero. Auto nähtiin ensimmäisen kerran Al Taliaferron sarjassa "Aavikon Aku". Auton esikuvana todellisessa maailmassa on arveltu olevan American Bantam. Suomalaisen Jorma Laakson mukaan auto on American Austin Roadster vuodelta 1934. Aku Ankan toimitus kuitenkin pitää autoa ainoana maailmassa.


title: 313 (auto)

text: Don Rosan tarinassa ”Monikäyttöauto” Aku kuvailee autoaan seuraavasti: siinä on Mixwell-moottori vuodelta 1920, 1922-mallinen Dudge-runko ja Paclacin akselit vuodelta 1923. Don Rosa viittaa tässä Carl Barksin tarinaan ”Aku Ankka ja Vulkanovian asukkaat” vuodelta 1947. Osien nimet ja vuosiluvut ovat keksittyjä. Mixwell on muunnos Maxwell-merkistä. Dudge on peräisin Dodgesta ja Paclac on nimiväännösyhdistelmä automerkeistä Packard ja Cadillac. Don Rosa esittää tarinassaan ”Monikäyttöauto” ajatuksen, että Aku kokosi auton itse ja on siksi suuresti kiintynyt siihen.


title: 313 (auto)

text: Aku Ankan munintapäivä, 13. maaliskuuta, näkyy myös Akun auton rekisterinumerossa. Amerikkalaiseen tyyliin 13. maaliskuuta kirjoitetaan 3/13 eli ensin kuukausi ja sitten päivämäärä.


title: Delawaren vesitunneli

text: Delawaren vesitunneli on vesitunneli, joka johtaa juomavettä New Yorkin kaupunkiin. Vesitunnelin kautta kulkee puolet New Yorkissa käytetystä vedestä. 137 kilometriä (85 mailia) pitkä vesitunneli on maailman pisin yhtämittainen tunneli. Delaware-vedenjakelujärjestelmä () on rakennettu vuosina 1935–1965. Maailman toiseksi pisin tunneli on Päijännetunneli.


title: Soturi (elokuva)

text: Soturi ("The Brave") on näyttelijä Johnny Deppin esikoisohjaus, jonka hän kirjoitti yhdessä veljensä kanssa. Se ilmestyi vuonna 1997.


title: Soturi (elokuva)

text: Epätoivoinen intiaani Raphael vapautuu vankilasta ja tulevaisuus vapaudessa näyttää synkältä, sillä Raphaelilla on asuntovaunussa majaileva perhe elätettävänään, eikä työstä ole tietoakaan. Kun Raphaelille tehdään raju tarjous rahan hankkimiseksi, hän suostuu perheensä takia.


title: His Heart-Touching Magic

text: His Heart-Touching Magic on 20 raitainen kokoelma Bobby Vintonilta, joka julkaistiin 1983.


title: Lynn Collins

text: Viola Lynn Collins (s. 16. toukokuuta 1977 Houston, Texas, Yhdysvallat) on yhdysvaltalainen näyttelijä, joka on esiintynyt muun muassa elokuvissa "Venetsian kauppias" (2004), "" (2009) ja "John Carter" (2012) sekä televisiosarjan "True Blood" ensimmäisellä tuotantokaudella 2008.


title: Lynn Collins

text: Collins on kotoisin Houstonista, Texasista, vaikka asuikin nelivuotiaasta kahdeksanvuotiaaksi Singaporessa isänsä työskennellessä Exxonille. Sukujuuriltaan Collins on osin skotlantilainen, irlantilainen ja cherokee. Hän opiskeli Juilliard Schoolissa ja valmistui sieltä vuonna 1999. Uransa alulla hän esiintyi lähinnä teatterissa, muun muassa Ofeliana "Hamletissa" ja naispääosassa "Romeossa ja Juliassa". Televisiodebyyttinsä Collins teki pian valmistumisensa jälkeen "" -sarjassa vuonna 1999.


title: Lynn Collins

text: Collins on ollut naimisissa näyttelijä Steven Straitin kanssa vuodesta 2007 lähtien.


title: Kodisilli

text: Kodisilli () oli roomalaisessa oikeudessa testamenttiin rinnastettava asiakirja. Kodisillillä ei kuitenkaan voitu määrätä perijää vaan ainoastaan tehdä jälkisäädöslahjoitus eli "legaatti".


title: Charlie Bewley

text: Charlie Bewley (s. 25. tammikuuta 1981) on englantilainen näyttelijä, joka asuu Los Angelesissa. Hän näyttelee Demetriä vuonna 2009 ilmestyneessä elokuvassa "Twilight – Uusikuu". Rooli on Bewleyn ensimmäisiä.


title: Charlie Bewley

text: "Twilight – Uusikuu", joka julkaistiin marraskuussa 2009 on toinen osa Twilight-elokuvasarjaa. Elokuvasarja perustuu Stephenie Meyerin kirjoittamaan, nelioisaiseen Houkutus-kirjasarjaan. Elokuvassa hän näyttelee Demetriä, joka on yksi Volturien jäsenistä. Bewley sanoo, että Demetrillä "on voimakkaat jäljityskyvyt ja mahdoton voima ja nopeus; hän elää Toscanassa, maanalla; hengailee kauniin Heidin kanssa, joka tuo Voltureille ruokaa; hänellä on punaiset silmät ja hän kimaltelee auringossa... Se on rankkaa, näytellä hänen kaltaistaan 'legendaa'. Pystyn samaistumaan hahmoon: hän on jäljittäjä, itse olen matkustelija; hän on diplomaattinen ja minä spiritualisti; hän on cool ja tyylikäs, minä olen... Meissä on paljon samaa." Hän jatkaa rooliaan Demetrinä elokuvissa "Twilight – Epäilys" (2010) ja "Twilight – Aamunkoi osa 2" (2012).


title: Kalle Kainuvaara

text: Kalle Kainuvaara (synt. Ingberg, 19. maaliskuuta 1891 Kuopio – 21. lokakuuta 1943 Äänislinna) oli suomalainen uimahyppääjä, nykyaikainen viisiottelija ja olympiaedustaja.


title: Kalle Kainuvaara

text: "Karhu-Kalle" osallistui uimahypyissä Tukholman vuoden 1912 ja Antwerpenin vuoden 1920 kesäolympialaisiin. Antwerpenissä Kainuvaara oli ilmoitettu myös nykyaikaiseen viisiotteluun, johon hän ei kuitenkaan osallistunut. Kainuvaara heitti myös keihästä. Hän oli Suomen keihäänheiton 1915 vuositilastossa 36. tuloksella 47,85, joka oli saavutettu paremmalla kädellä kahden käden kilpailussa 6. kesäkuuta Kuopiossa.


title: Kalle Kainuvaara

text: Kainuvaara voitti kerroshyppyjen Suomen-mestaruuden vuosina 1920–1923 sekä 1926 ja 1927. Lisäksi hän voitti vuonna 1926 suorien hyppyjen Suomen-mestaruuden.


title: Kalle Kainuvaara

text: Antwerpeniin matkatessaan Kainuvaara oli ottanut mukaansa elävän karhun, joka hänen oli tarkoitus myydä perillä hyvään hintaan. Kisajärjestäjät kuulivat kuitenkin asiasta, ja lopulta karhu myytiin Kainuvaaran harmiksi halvalla paikalliseen eläintarhaan.


title: Kalle Kainuvaara

text: Kainuvaara taisteli jatkosodassa majurina. Hän kuoli sydänhalvaukseen Äänislinnassa lokakuussa 1943.


title: Kuupik Kleist

text: Kuupik Kleist (s. 31. maaliskuuta 1958) on grönlantilainen poliitikko. Kleist valittiin Grönlannin pääministeriksi kesäkuussa 2009.


title: Danny Huston

text: Danny Huston (s. 14. toukokuuta 1962) on yhdysvaltalainen näyttelijä ja elokuvaohjaaja.


title: Danny Huston

text: Huston syntyi Roomassa menestyneelle elokuvaohjaajalle John Hustonille ja kirjailija Zoe Sallisille. Hän on näyttelijä Anjelica Hustonin ja käsikirjoittaja Tony Hustonin velipuoli, näyttelijä Jack Hustonin setä ja Oscar-palkitun Walter Hustonin lapsenlapsi.


title: Danny Huston

text: Vuonna 1988 hänen isänsä toimi tuottajana Dannyn ensimmäiselle elokuvaohjaukselle. Tämä elokuva perustui Thornton Wilderin viimeiseen romaaniin, "Theophilus Northiin", ja se julkaistiin nimellä "Mr. North". Vuoden 1995 elokuvassa "Leaving Las Vegas" Danny siirtyi myös kameran eteen ja on näytellyt siitä lähtien yli 20 elokuvassa, kuten pääosissa John Saylesin "Silver Cityssä" ja Orson Wellesin "Fade to Blackissa". Hän myös esiintyi "" -elokuvassa vuonna 2009.


title: Marine Le Pen

text: Marine Le Pen (oik. Marion Anne Perrine Le Pen, s. 5. elokuuta 1968 Neuilly-sur-Seine, Hauts-de-Seine, Ranska) on Ranskan Kansallisen liittouman (vuoteen 2018 asti Kansallinen rintama) puheenjohtaja vuodesta 2011 ja kansanedustaja vuodesta 2017. Hän toimi europarlamentaarikkona vuosina 2004–2017. Hän on yksi Euroopan näkyvimmistä Euroopan unionin arvostelijoista. Le Pen on ollut Kansallisen rintaman presidenttiehdokkaana kahdesti.


title: Marine Le Pen

text: Marine Le Pen syntyi vuonna 1968 perheen kolmesta tyttärestä nuorimpana. Hänen isänsä on Kansallisen rintaman perustaja Jean-Marie Le Pen. Äiti jätti perheen kun Marine oli 16-vuotias. Samalla hänen suhteensa isäänsä kuitenkin läheni, ja hän seurasi usein isäänsä tämän poliittisiin tilaisuuksiin jo nuorena. Le Pen valmistui asianajajaksi ja toimi vähävaraisten, joskus laittomien maahanmuuttajien puolustusasianajajana.


title: Marine Le Pen

text: Le Pen lopetti asianajajan työt vuonna 1998 ja aloitti Kansallisen rintaman lakiosaston johtajana.


title: Marine Le Pen

text: Le Pen on istunut Île-de-Francen valtuustossa vuodesta 2004. Sitä ennen hän oli Nord-Pas-de-Calais’n 1998–2004 valtuustossa. Vuodesta 2008 hän on ollut Hénin-Beaumont’n kunnanvaltuuston jäsen.


title: Marine Le Pen

text: Le Pen valittiin Euroopan parlamenttiin ensi kerran 2004, ja hän on istunut parlamentissa siitä lähtien.


title: Marine Le Pen

text: Vuonna 2010 Le Pen herätti polemiikkia vertaamalla julkista tilaa katusaarnoilla ja -rukouksilla haltuun ottavia muslimeja toisen maailmansodan saksalaismiehittäjiin. Kadulla rukoileminen kiellettiin Ranskassa syyskuussa 2011.


title: Marine Le Pen

text: Le Pen nousi kevään 2010 aluevaaleissa puolueensa johtohahmoksi. Hänet valittiin Kansallisen rintaman puheenjohtajaksi isänsä Jean-Marie Le Penin seuraajaksi tammikuussa 2011.


title: Marine Le Pen

text: Le Pen oli puolueensa ehdokas vuoden 2012 Ranskan presidentinvaaleissa. Hän sai ensimmäisellä kierroksella 17,9 prosenttia äänistä ja sijoittui kolmanneksi. Hän ei suostunut tukemaan toisella kierroksella kumpaakaan ehdokasta, Nicolas Sarkozya tai François Hollandea.


title: Marine Le Pen

text: Toukokuun 2014 europarlamenttivaaleissa Kansallinen rintama nousi Ranskan suurimmaksi europuolueeksi, ja Le Penistä tuli vaalivoiton myötä Euroopan huomattavin euroskeptikko.


title: Marine Le Pen

text: Le Pen oli joulukuussa 2015 ehdolla Nord-Pas-de-Calais’n alueneuvoston puheenjohtajan vaaleissa. Hän voitti ensimmäisen kierroksen mutta hävisi toisella kierroksella keskustaoikeiston ehdokkaalle.


title: Marine Le Pen

text: Maaliskuun 2017 alussa Euroopan parlamentti poisti Le Peniltä parlamentaarisen koskemattomuuden koskien epäilyä väkivaltaisen materiaalin julkaisemisesta. Kyseessä on Le Penin vuonna 2015 kirjoittama Twitter-viesti, jossa oli Isis-terroristijärjestön murhaaman yhdysvaltalaisen toimittajan James Foleyn kuva. Ranskan lain mukaan teosta voi saada jopa kolmen vuoden vankeusrangaistuksen. Le Pen pitää selvitykseen lakisääteisesti kuuluvaa tavanomaista psykiatrista tutkimusta hallinnon vastatoimena häntä vastaan Isisin tuomitsemisesta ja aikoo kieltäytyä siitä.


title: Marine Le Pen

text: Le Pen oli Kansallisen rintaman presidenttiehdokas vuoden 2017 presidentinvaalissa. Hän sijoittui ensimmäisellä kierroksella toiseksi 21,9 prosentilla äänistä. Toisella kierroksella hän sai 33,9 prosenttia äänistä ja hävisi Emmanuel Macronille. Hän luopui puolueensa puheenjohtajuudesta tilapäisesti vaalien ensimmäisen kierroksen jälkeen keskittyäkseen kampanjaan.


title: Marine Le Pen

text: Le Pen valittiin Pas-de-Calais’n 11. vaalipiirin kansanedustajaksi Ranskan kansalliskokoukseen vuoden 2017 parlamenttivaaleissa.


title: Marine Le Pen

text: Marine Le Pen suhtautuu kielteisesti Euroopan unioniin ja haluaa Ranskan eroavan siitä. Hän on sanonut haluavansa purkaa koko Euroopan unionin ja korvata sen ”kansakuntien Euroopalla”. Le Penin mukaan kansallisen ja jälkikansallisen näkökulman edustajien välinen näkökulma on korvannut oikeiston ja vasemmiston välisen jakolinjan. Hän on korostanut puolueensa kielteistä kantaa euroon ja puolustanut protektionismia. Hän suhtautuu kielteisesti laittomaan maahanmuuttoon ja Ranskan islamisaatioon.


title: Marine Le Pen

text: Le Pen on pyrkinyt etääntymään laitaoikeistolaisuuden tai äärioikeistolaisuuden leimasta, joka puolueella oli hänen isänsä johtokaudella. Vuoden 2015 elokuussa Jean-Marie Le Pen erotettiin puolueesta muun muassa natsien tekoja vähättelevien kommenttien takia.


title: Marine Le Pen

text: Le Penillä on kolme lasta. Hän on ollut kahdesti naimisissa. Hänen nykyinen kumppaninsa on puolueen varapuheenjohtaja Louis Aliot, joka ei ole ollut näkyvästi mukana vuoden 2017 presidentinvaalikampanjassa.


title: Evan Taubenfeld

text: Evan David Taubenfeld (s. 27. kesäkuuta 1983 Baltimore, Maryland, Yhdysvallat) on amerikkalainen laulaja-lauluntekijä. Evan aloitti uransa 2002-2004 Avril Lavignen soolokitaristina. Parivaljakko on kirjoittanut yhdessä useita lauluja. Tunnetuimpia näitä ovat Lavignen hitit "Don't Tell Me" (2004) ja "Hot" (2007), sekä balladi "Innocence", joka nousi useille listoille ilman singleksi julkaisua. Warner Brothers julkaisee Taubenfeldin esikoisalbumin Welcome to the Black List Clubin syyskuussa 2009. Ensimmäinen single "Boy Meets Girl" julkaistiin 31. maaliskuuta 2009. Kitaransoiton, laulamisen ja laulunkirjoittamisen lisäksi Evan on työskennellyt musiikin parissa myös tuottajana ja rumpalina.


title: Kanadannäätä

text: Kanadannäätä eli kalastajanäätä eli pekani ("Martes pennanti") on Pohjois-Amerikassa elävä näätäeläin.


title: Kanadannäätä

text: Pää/vartalo 47–75 cm; häntä 30–42 cm. Koiras painaa 3,5–5,5 kg; joskus jopa 9 kg. Naaras painaa 2–2,5 kg. Kanadannäätä on kissankokoinen näätäeläin. Sillä on lyhyet raajat ja pitkä ruumis. Häntä on pitkä ja tuuhea. Pää suurehko, kiilanmuotoinen, korvat pyöreähköt. Turkki tumma, väri vaihtelee yksilöllisesti ja sukupuolen ja vuodenajan mukaan.


title: Kanadannäätä

text: Kanadannäätä on aktiivinen 2–5 tunnin jaksoissa mihin vuorokaudenaikaan tahansa. Kanadannäätä on reviirieläin. Pariutumisajan ulkopuolella elää yleensä yksin. Kanadannäätä on enimmäkseen maassa mutta kiipeää helposti puuhun. Kanadannäätä murahtelee, yskähtelee käheästi tai naksuttaa; yleensä kuitenkin hiljainen. Ravintonaan se käyttää puupiikkisikoja, lumikenkäjäniksiä ja pikkujyrsijöitä. Myös haaskat, linnut, munat, hyönteiset, matelijat ja sammakkoeläimet. Jossain määrin myös hedelmät ja pähkinät.